
Virum, virtutemgúe cáno. 


A nagy lélek szerepe olyan, mint a bolygóé. A csillag régen 
eltünt a látóhatár köréből, de fénye még sokáig világít a földre. 
A szemlélők nem is képzelik, honnan kapják a fényt. A lélek 
szünetlenül termékenyül és termékenyit. Az elhelyezett lélekmagvak 
némelyike — nevezzük lélekszikráknak — elrejtve maradnak rem- 
csak a termelő egyén életideje alatt, hanem az új nemzedékben, 
sőt a másodikban és harmadikban is. Ez az átvitel és a vele 
együtt maradó tétlenség, nyomnélküli haladás, rendkívül megnehe- 
zíti az előttünk élő, ránk ható és velünk ténykedő egyén sajátos- 
ságai fölismérését és megmagyarázását. ; 
. ——— Amennyire lehetséges megítélnünk a Petrichevich-Horváthokat, 
főbb jellemvonásukat a vallásos hit mélysége és tisztasága adta 
meg. Egyéni lelkiberendezettségük mellett kétségtelenül megmagya- 
rázható ez az életirányzatuk abból a nagykiterjedésű vallás- és 
" egyházpolitikai állapotból, amelyet megalapozott a XVI-ik száz- 
esztendő, tovább növelt a XVII-ik hatalmas kálvinista irányzatával 
és új irányba lendített a katholikus. ellenreformáció. Ez utóbbi 
teljes erőbe szökkent a XVIII-ikban és nagy próbára tette a pro- 
testáns egyházakat s még nagyobbra a másfélszáz óta szünetlen 
ostrom alatt álló unitárius egyházat, vagyis, helyesebb régi meg- 
határozás szerint, az unitárius vallásközönséget. 

Ha a Rákócziak érdemül tudták be a szombatos vagy más 
unitáriusnak, hogy kalvinussá lett, a Habsburgok jezsuitái minden 
földi és égi kincset és dicsőséget oda igértek a katholikussá lett 
unitáriusnak.  Aki- ilyen hatások és ellerihatások alatt megtudta 
őrizni unitárius" hitét és meggyőződését, az rendkívüli jellem és 
őszintén meggyőződéses hivő volt. 

Ezt a tételt élénken igazolják az unitárius vallást valló nemesi 

családok történetében előfordult vallásváltoztatások. Hogy az unitá- 
rius Bethlen Gábort, a későbbi nagy fejedelmet, kora fiatalságában 
nevelője a felszínre jutott kalviniánus irányzathoz; a XVIII-ik száz 
elején az ifjú Daniel Istvánt a katonai ambició a katholikus hatalmi 
környezetbe sodorta, az ifjúsággal járó hajlékonyságból hamar ki- 
magyarázható. Hogy azonkívül, meglett férfiak és érett lelkű s mély 
buzgóságú nők is, elváltak - unitárius hitüktől, ezt már a politikai, 
a gazdasági és részben a hiusági hatásnak és emberi gyarlóságnak 
lehet tulajdonítani. Ha az erősebb és nagyobb tömeg vonzalma 
hatástalan volt, a cím, hivatal, méltóság, fejedelmi kegy és a hala- 
dás lehetőségei lassan, sőt néha észrevétlenül, megtették a hatást, 
kicsalták a féligéretet s útba indították a várt sikert. 

A XVI., XVII. és XVIII-ik százakban a világhatalmi politikai 
törekvéseknek színt és jelleget is, legtöbbször a vallás adott. A 
cuius regio eius religio elvét nemcsak az alattvalókkal, hanem az 
ellenfelekkel szemben is alkalmazták mind a császárok, mind a 
fejedelmek. A protestánsokat ez a szövetkezés segítette célhoz a 
pápával szemben. Egészen természetes volt tehát, hogy ahol csak 
lehetett, mindenütt egy hitre, a maguk hitére igyekeztek téríteni az 
uralkodók nemcsak a népet, hanem a főnemeseket is. Igy remélték 
átmódosítani a régi tételt: cuius regio, eius religio. Az is meg- 
érthető, hogy a pápa nem bocsátotta meg a reformációnak az egy- 
ház megosztását, de megjegyezhetjük, hogy az egyetemesnek nevezett 
egyházzal szemben, a felekezetekre tagolt protestánsok, saját gyengesé- 


güket segítették elő. Midőn ezt meg kell állapítanunk, nem szabad. 


felednünk, hogy a protestáns elv nem a tömegerőben kereste fel- 


adata megvalósítását, hanem az egyéni, az öntudatos és a Krisztus 


evangéliumából táplálkozó hitben. Amit Luther kimondott, azt min- 
denik irányzat magáévá tette: a hit idvezít. 

Ezt az alapigazságot nem változtatja. meg a hitfejlődésnek 
igen gyakran retrograd irányzata. Az sem, hogy a hitvédők szük- 
ségesnek látták tanalakokba, hittételekbe, dogmákba önteni felfogá- 
sukat a hit főbb tárgyairól és a vele járó cselekedetekről. Ez a 
kötöttség annyi szolgálatot mindig teljesített, hogy a népnek vallása 
szerinti hovatartozását könnyű volt eldönteni. Az első időkben a 
reformátor neve, azután a dogmák adták meg az utbaigazítást. 
Minthogy a hatalmi és jogi kérdéseket a számszerűséggel legköny- 
nyebben el lehetett dönteni, mindenik hitnézet, mihelyt egyházzá 
szerveződött, uralkodóvá lett. Jaj volt a kisebbségre jutott hitnek! 
Tartalmi értéke, igazsága, kijelentésen alapuló tanítása nagyon 

keveset, legtöbbször semmit sem ért, mert a tan és a szám dön- 
tött s az első megvonta az üdvhöz való jogot mástól mindenkitől. 
Ahhoz, hogy valaki megfelelő távlatból, egyetemes hit- vagy böl- 
cselmi nézőpontból szemlélje a folyamatokat, a nagy hatalmak 
nagyon kevés, legtöbbször semmi szabadságot nem engedtek. Mint- 
hogy az egyházi felfogás minden kérdésben döntő jogúnak tartotta 
magát, a tisztán tudományos kérdések felszinre hozása is élet- 
veszedelemmel járt. A mai fölfogás szerint azt kérdezhetnők, mi 
köze volt az egyháznak vagy a hitnek ahhoz, hogy a föld kerek-e 
vagy lapos, hogy a föld forog-e vagy a náp? S mégis, aki az 
egyház tanításával ellenkezőt írt vagy mondott: anathemával suj- 
tatott. A XVI. és XVII-ik száz máglyái nemcsak a hit eretnekeit 
égették, hanem a tudományét és a bölcselemét is. 

Ennek emlegetése e helyen azért szükséges, mert az unitárius 
hitfelfogást vallókat mindenütt eretnekeknek bélyegezték, őket 
notázták, száműzték és más módokon félemlítették. Aki mégis 
viselte és elviselte ezt a sötét bélyeget, még Erdélyben is erősen 
független gondolkozású, általánosan becsült és elismert tehetségű 
és jellemes ember kellett, hogy legyen. Csak így tudjuk igazolni a 
Petrichevich-Horváthok nagy unitárius hűségét és mérhetlen méretű 
szolgálatait ezért a vallásért és ennek egyházáért. 

A Horváth-család négyszáz évre terjedő geneológiája (Ge- 
neológiai füzetek VI. évf. 2—5. sz. Sándor Imre közlése) meg- 
lepően szép sorozatát mutatja a jeleskedő férfiaknak. Az erdélyi 
fejedelemség kezdetével kapcsolódik egybe Horváth Miklós pálya- 
futása, aki 1543-ban jött be Dalmáciából s a kolozsvári ország- 
gyűlés őt küldi (1555) követül a János Zsigmond behozatala 
ügyében. Az utókor örömmel látja kapcsolatban a családalapító 
nevét az unitárius fejedelemével. Unitárius vonatkozásokat csak 
később találunk, de ezek oly erősek, hogy hajlandók vagyunk azt 
mondani, hogy amit a Horváthok az unitárius vallásért tettek, fölér 
az alapítók érdemeivel. Az is bizonyos, hogy aki Erdély királyi 
fejedelmét bevezényelte ebbe a bérces, szép országba, együtt hala- 
dott vele azután is azokban az értékes munkákban, amelyek Erdélyt 
a reformáció csúcspontjára fölemelték a hitszabadság törvénybe 
iktatásával. ; 

Már a XVII-ik század elején Sükösd György nagy unitárius 
férfi mellett találjuk Miklóst (II.), aki Sükösd , főúr testamentáriusa 
lesz 1631-ben". Az ő fia, , Ferenc kezdi meg a Horváthok nyiltan 
unitárius sorozatát". Histórikusainkra vár az a szép föladat, hogy 

kimutassák, melyik volt az első unitárius. Székely Sándor P. Hor- 
váth Kozmát tartja első unitáriusnak. Alig férhet kétség ahhoz, 
hogy Horváth Miklós nyilt unitárius volt. Fia, Miklós (III.) 1692- 
ben a szebeni országgyűlésen, tehát mindjárt akkor, mikor az 
erdélyi fejedelemség megszünésével az unitáriusok sorsa válságosra 
fordult, megkezdette a száz esztendőnél tovább tartott védelmi 
harcot. A szebeni országgyűlésen Apor Istvánnal szemben követelte 
a jogot, hogy ő is résztvehessen egy vallási kérdés, az örmény 
püspökség joga tárgyalásában. 

1694-ben testvérével, Miklóssal, tagja annak a küldöttségnek, 
melyet a négy recepta religio tagjai folytatnak a kormányzóval a 
kolozsvári szász templomnak a" katholikusok részére átadásáról. 

Ugyanakkor lépik munkába III. Ferenc. Ő a tudományos 
irodalom jól edzett pajzsát tartja a mind sűrübben jövő támadások 


elébe. Megírja az unitáriusok védelmét egy tekintélyes kötetben : ADpo-" 


logia fratrum unitariorum cimen. A könyv a szerző neve nélkül jelent 
meg. Már maga a főcím is sajátságos, mert azt mutatja, hogy az uni- 
tárius atyafiak egyek és egységesek, akiknek minden tudása és törek- 
vése csak az, hogy religiójukról elhárítsák azokat a vádakat, szidal- 
makat és rágalmakat, melyekkel , e világ előtt gyűlöletessé tétetik." 

Ez a könyv a következő száz esztendő alatt egyedüli nyom- 
tatott Hitvédelmi könyv volt. Kézírásban számos kisebb-nagyobb 
mű forgott a közönség között. Mindenik tartalmaz olyan elemet, 
amely hozzájárul a hitfejlődés, illetőleg visszafejlődés megvilágítá- 
sához. Visszafejlődést azért kell emlegetnünk, mert a támadások 
rendesen az unitárius felfogás újításai ellen irányultak, tehát a hit- 
védők kénytelenek voltak visszatérni a deési confessióhoz, nehogy 
azzal vádoltassanak, hogy a törvényes alaptól eltértek, 

A P. Horváthok lelki világából azt olvastuk ki, hogy nyilt 
szivűek, őszinték, tiszta gondolkozásúak, szerények és szelid lel- 
kűek, mint minden öntudatosan vallásos ember. Vagyonukat, Jézus 
tanítása szerint, közösnek tekintik hitbeli testvéreikkel. A XVII-ik 
száz második felében, a  Benczédi Gergely kimutatása szerint, 
szép összeggel mennek (1684-ben és 1687-ben) a tordai unitárius 
gimnázium megmentésére. 

Ebből a lelki kincsesházból táplálkozott az Apologia írója, 
kinek szerencséje volt, hogy az unitáriusok nehány évig nyomdával 
rendelkeztek. (Az unitárius ecclesia typusa.) Az író bizonnyal a 
saját vagyonával is hozzájárult a könyv költségéhez. . Sajnos, a 
könyv or ágos ül (1700) már nem élt. : 

Nehány percet időzzünk e mellett a fölötte érdekes és tudo- 
mányosságáért is becses mű mellett. 1700-ban és 1701-ben nyo- 
matták. Gyors egymásutánban kétszer. Az akkori idők jele, hogy 
ebből a nyomdából 1701. után még csak pár mű jelenhetett meg. 
E nyomda is végleg elnémult. Betűit a főtéri templom elfoglalás- 
kor széthordották. 

Ebben a könyvben ugyanazt a türelmes, a köznapiság fölött 
magasan röpködő szellemet érezzük figyelő lelkünk körül, amely 
Dávid Ferencet és Enyedi Györgyöt összes műveikben táplálta. 
. Ez egész munkában mi nem disputálunk, semmi mérges szókat 
itt senki nem talál. Senkinek a keresztények között ellenkező értel- 
mit, hitit, vallását nem kárhoztatjuk, sőt elő sem hozzuk különben, 
hanem ha hol mindenik értelmének világosítása kívánja, úgy, hogy 
a mi értelmünket egybe vetvén a más értelmekkel, tehessen itéletet 
az olvasó mindenik felől és mindeniknek vizsgálhassa fundamen- 
tumát, mivelhogy a Bölcsek mondása szerint: , az egymással ellen- 
kező dolgoknak mivoltok egymások ellenében tétetvén, inkább ki- 
mutattatnak". (Apologia 2—3. I.) 

Annyira biznak hitük igazsága alaposságában, hogy ilyen 
kijelentést tesznek: , Mi magunk olyan elmével vagyunk, hogy ha a 
keresztyének a szent írásnak világos szavaiból ezt az értelmet igaz- 
nak, a miénket pedig tévelygéssel teljesnek lenni megmutathatnák, 
minden kételkedés nélkül készek lennénk ezt elhagyni és azt 
követni. Különben miért viselnénk el annyi szidalmat, gyülölséget, 
kárhoztatást, becstelenséget, üldöztetést a mellett a tudomány mellett, 
amelyet tartunk." (Apologia 53—54. I.) 

Úgy látszik, hogy az Apologia nem sok ideig forgott köz- 
kézen, vagy ami még valószínübb, olyan gyakori és annyira heves 
volt az unitáriusok ellen intézett írásos támadás, hogy az Apologiát 
nem tartották elégségesnek a védelemre, főleg. azért, mert ép ebben 
az időben történt, hogy a jeles unitárius Mátéfi-családnak egyik 
sarját az iskolából eltávolították hibái miatt. Ez az ifjú barát-csuhát 
öltött s egy ideig Galiciából, azután a hazai téreken lövöldözte 
éles nyílait az unitáriusok ellen. Rá valló egy Confessió, amely 
unitárius confessiónak van nevezve. Ebben az eredetinek egy-egy 
helyét meghamisítja. A nyomtatott Confessiót "elterjesztették a 
székely falvakban s föl is használták arra, hogy akinél megtalálták, 
róm. katholikusnak nyilvánítsák. 1721-ben Szentábrahámi Mihály 
és társai a Szebéni kormányszékhez benyújtották az igazit, kifejez- 
ték tiltakozásukat a hamis ellen. Ez után is egymást érték az 

Apologiák, de mindenik kézíratban maradott, mert a censura és a 
nyomda hiánya nem engedte napfényre. 

A Horváthok unitárius szerepe nem egyéb védelmi harcnál. 
Voltak kiváló társaik: a Danielek, "Sukiak, Sándorok, Szent- 
Iványiak, Torockaiak s hasonló jelesek között, de a Horváthok elől 
senki sem vitte el a pálmát. Az unitárius vallás védelme mellett 
az egyházak és az iskolák építéséért való töprenkedés izgatja, 
emészti. j 

A bujdosó Horváth Boldizsár anyjával, Folti Borbálával, azzal 
vigasztalják meg magukat, hogy birtokaik gabona- és bordézsmáját 
a kolozsvári és tordai gimnáziumoknak rendelik. Az író Ferenc 
gyermekei :. Ferenc, Kozma, aki nevezetes naplóíró és Rebeka, 
ugyanolyan bőkezűséggel szolgálják az egyházat és az iskolát. 

A családból első főgondnok, Horváth Boldizsár, megválasz- 
tását követő évben, 1754-ben egyházunk jelesebb világi férfiait — 
akkori rendes szokás szerint — értekezletre hívja és gondoskodik 
az egyház, az iskolák, a papok és az egyházközségek rendszeres 
ellátásáról egy köríratban, melynek meglepő a második pontja. 
Javasolja, hogy a papok fizetése behajtását a református és luthe- 
ránus státussal egyetértéssel és együttesen eszközöljék, ha ezek 
arra hajlandók lennének. Ha nem, akkor is egyidőben és egyféle 
eljárással kellene intézni s eziránt az illető státusokat meg kell 
keresni. Lám, mennyire igazolja ez is, hogy nincsen új a nap alatt. 
A mai unitáriusok sorsa nem rózsás, de ezelőtt másfélszáz eszten- 
dővel sokkal súlyosabb volt, mert akkor nemcsak az iskolák, hanem 
a templomok is kockán forogtak és közel száz esett áldozatául a 
pluralis numerusnak. 

A XVIII-ik százban IV. Ferenc vonja magára figyelmünket 
mert neki jutott az a nehéz föladat, hogy mint első neje után jog- 
utódja Suki Lászlónak, gondoskodjék egyházáról a Suki-hagya- 
tékkal, melynek gyümölcsét nemcsak a kolozsvári templom és az 
úgynevezett régi kollégium építtetésénél élvezték és élvezik az utó- 


dok, hanem alapítványaiban is. Aki bele akar pillantani abba a 


sisiphusi küzdelembe, melyet ez a jelesünk kifejtett, olvassa el 
Benczédi Gergelynek rajongó szeretettel írt életrajzát (Ker. Magv. 
XIII. köt.). Az egyház azzal jutalmazta nagy áldozatait, hogy fő- 
gondnokká választotta 1778-ban. Nagybátyja, Boldizsár, székébe 
lépett, aki 25 évig, ő meg 26 évig viselte ezt a nagy tisztet. Gon- 
dolkozása és buzgó hevülete jellemzésére, szolgáljon végrendeleté- 
nek záradéka; , Gyermekeimnek meghagyom, söt Isten nevére 

. kényszerítem, amennyire lehetséges lesz, ők collégiumunk állapotját 

segítsék, erősítsék és mint Isten dicsőségére és lelkük üdvösségére 

néző dolgot, teljes igyekezettel az adakozást gyakorolják, mert 
magam csekély állapotján tanultam, hogy azzal a világi jávak is? 

. ha -igazi javak is, ha igazán cselekszenek, nem fogy, hanem 

. növekedik." 

. Az Unitárius Egyházi Főtanács 1922-ben egy elismerő ok- 

mányra, melyet az ádakozóknak küldött, ugyanezt írta mottoul a 

. Péld. könyve szavaival: , Van olyan, aki bőven adákozik és annál 

inkább gyarapodik." : 

" .  P. Horváth Ferenc 1783-ban Thorockói Mihályt zsinatra hívó 
levelében így festi az egyház életét: , Gyengélkedő Státusunk álla- 

. potjának gyámolgatására mindenkor, de kivált most, szükséges 

egybe vetett vállakkal elé állanunk." (Unit. Egyh. Tört. Adatok 116. I.) 

Ide illik a P. Horváth Ferenc indítványára 1797-ben hozott 

. deklaráció is: , Szükség, ugyan szükség, hogy ami kevés vagyon, . 
azt megbecsüljük és édesanyánknak, anyaszentegyházunknak azt a 
tápláló tejet örökül mind mü, mind pedig késő utódaink, megtart- 
suk és oltalmazzuk, melytől függ egyedül fennállhatásunk, az isteni 
gondviselés után." 

I Utódai hívek voltak az atyai végrendelethez. Fia, Károly, a 
családból harmadik főgondnokunk lett. Egyéb kiváló érdemei mellett, 
Erdély közművelődésére és az unitárius egyház történelméhez nagy- 
jelentőségű könyvtára, melynek párja csak a gr. Teleki Sámuelé volt. 

Unokája, Gábor, kinek fia, Arthur személyében tiszteljük 
küküllői egyházkörünk érdemes felügyelő-gondnokát. 
Második unokája volt Ferencnek Kálmán, az 1926 junius 

. 13-án elhunyt érdemes főgondnokunk, kinek életét és jellemét e 

sorokban igyekezünk megrajzolni. $ 


kk 


Báró Petrichevich-Horváth Kálmán 1840 dec. 30-án született, 
atyja VI. Ferenc és anyja gr. csegei és szentgotthárdi Wass Antónia. 
Gyermekkora két izgalmas időszakra esett. A nemzeti fellendülés, 
a régi reménységek megvalósításának verőfényes napjai táplálják 
gyermek-álmait s a serdülő ifjú tört remények romjai között várta 
az új hajnal hasadását. Édesatyja elhunyt 1845-ben s anyja sem 
várta meg nagykorúságát (1858.). 

Mély hangulatú kedélyének magyarázatául szolgálnak ezek a 
családi körülmények. Aki ismerte, észrevette jellemén, egész életén 

s egyéniségén az anya hatását, a mély vallásosságban, -az elmerengő 
nőies . érzékenységben. s 

Anyja testvére, gr. Wass Ottilia, a rokoni szeretet melegét 
egész életében éreztette öccsével. 


Ifjúságának irányt és erejének megedződést az Unitárius . 


Kollégium adott. Rendes tanuló volt, mert a családi hagyomány 
azt tartotta, hogy a tehetség az ifjú erők összemérésével alakul ki. 
Az 50-es évek második felében mind jobban ébredez a nemzeti 


öntudat. Gr. Mikó Imre kiadta a jelszót, hogy az Erdélyi Múzeumot . 


meg kell teremteni. Az iskolai ifjúság körében fokozódik a bátor- 
ság, hogy újból lehet akarniok. Kolozsvárt valóságos nemzet- 
gyűlést tart Erdély színe-java. Fölállítják a Múzeumot, annak élére 
állítják az erdélyi árisztokráciának régen kiválasztott emberét, 
Brassai Sámuelt. — 

P.-Horváth Kálmán társait az a szerencse éri, hogy ez az 


országos hírű Brassai tanítni kezdi őket a kollégiumban s így hát 


egyszerre két helyen lesz a tudományos művelődés központja. 
Horváth Kálmánnak jeles tehetségű osztálytársai vannak, kikkel 
bátran állja a versenyt; megköti a barátságot, melyet néhánynál 
csak a halál szakít el. A szép gondolkozású költő Murányi Farkas 
Sándorral ennek élete végéig fenntartotta a barátságot. Molnár 
Sándor az unitárius egyház jogásza, Ferencz József, Buzogány 
Áron, az ifjabbak közül Kovátsi Antal és Nagy Lajos, mint tanárai 
igen alkalmasak arra, hogy tehetségei kifejlődésére jó irányban 
befolyhassanak. 1857-ben tette le az érettségit, minden tárgyból 
kitünően, a görögből első osztályú dicsérettél. Ugyanabban az 
évben külföldi tanulmányra indult. Püspökladányig a gyorsszekéren, 


onnan tovább vasúton Bécsbe. Ott beiratkozott a politechnikára. - 


A mathesis, ipari technologia, mérnöki rajz voltak főtárgyai. — 
nOtt láttam — írja önéletrajzában, hogy azon időben mennyire 
elmaradottak voltunk a mi iskolánkban. Nem így volt, mint most, 
midőn bármely más tanintézettel felvehetjük a versenyt". 

Ott léte alatt halt meg édesanyja. 1858 őszén beutazta Német- 
országot, Belgiumot, Párist: , ezen nagyszerű, amellett kellemes és 
mulatságos változást, hol minden izlés kielégítésre találhat". Erdély 
lelke újra élni kezdett. A Garibaldi sikerei már meglazították a 
bilincseket, sőt a hatvanas évek kezdetén a Deák Ferenc husvéti 
cikke a tavasz ébredését jelentette, nemcsak a mezőkön, hanem a 
szivekben is. 


Az iskolai ifjúság mindig elől járt — ha csak titokban is — 

a nemzeti szellem ápolásában. A rajongók, garibaldisták lettek, 
nemcsak a harctéren, hanem az iskolában is. Ismervén P.-Horváth 
Kálmán hazafias érzelmét, hisszük, hogy -együtt tartott a kortár- 
sakkal a magyar viselet erősségéig. Ez akkor nem is lehet másképen. 

Az ily mély érzésű embernek az életet csak égy hasonlóan 
érező szív és megértő lélek biztosíthatja. Horváth Kálmán. szeren- 
csés volt, Neje Gr. Csáky Katalin magas műveltségű nő, aki 
mindig együtt érezett a gyöngéd férjjel. , Nősülésemmel, írja önélet- 
rajzában, életemnek egy új szakába léptem a boldogságnak és meg- 
elégedésnek, mert feleségemben megtaláltam a szerető úri nőt, a 
derék családanyát, ki gyermekeiért minden áldozatra képes, ki 
megosztotta velem az élet legnagyobb örömeit, de ép úgy bánatait, 
hű társam a jó napokban, mint a rossz napokban. Örömöm és a 
jövőben  megnyugvásom lelem derék, helyes gondolkozású 
leányaimban". 

Boldog házaséletüket 6 leány és egy fiú örvendeztette meg, 
de ez az öröm nem volt tartós. Legkisebbik leánya betegeskedni 
kezdett serdülő korában. Aggodalommal virraszt mellette olykor 
az apa is és nagybecsű bölcselkedésében (Gondolatok Ker. Mag- 
vető 34 sz. kötete.) keresi a vigasztalást. , It hagytál minket alant 
tehetetlenül és mi maradott nekünk hátra. Az emlékezet és annak 
bánata. Egy ifjan elhamvadt életnek kedves hagyatéka". 

A szülői szív nem tud megválni. Saját elmulására gondolva 
vigasztalódik. , Veled megyünk. Képzeletünk felvisz hozzád az égiek 
tündérhonába . . . Halljuk panaszos hangod, kérésedet, mely minket 
keres, utánunk jajgat. Eljött az ősz, kiket az életben elválasztott a 
halál, ugyanezen végül egymásra talál". 

Ferenc fia súlyos természetű tüdőgyuladást kapott. Az apa 
az ágya mellett virraszt, de sem ott, sem máshol vigaszt nem lel. 
Szemrehányást tesz magának. Az ember ereje kicsiny, nincs türe- 
lem, pedig tudja, hogy a szenvedések ára égi jutalom. 

Bármennyire bántja az atyai bánat, hitét nem veszíti, mert : 
, midőn kedélyvilágunk megbomlik és szivünk, értelmünk lázban 
bolyong tétova, csak a hit képes megnyugtatni. Oh jer, irányítsd 
lépteink !" I géz 

Ez a csapás soha sem vette le terhét az apa válláról- 


. A különben is elmélázó természetű férfi, azok közé tartozott, akik 


szünetlenül elmélkednek, mindig másokra gondolnak. Ideálisan 
optimista. Látja, hogy az emberek gondatlanságból, önzésből elakar- 
ják rontani a világot, de meg van győződve, hogy még a rosszból 

is jó származik az emberíség javára, mert Isten gondoskodott, hogy 
az ő nagy tervei megvalósuljanak. 

P.-Horváth Kálmán magát Isten kezében eszköznek tartotta, 
akinek kötelessége volt jót tenni. Ehhez csak önmegt gadás kell 
és áldozatkészség. Az ősök példát adtak erre, de ez csak szikra, 
mely meggyújtani képes a hazafias lelkesedés lángját. De ez 
magában nem elég, ehhez okosság és előrelátás kell, miért csak 
akkor hozhatjuk biztos tető alá vállalatainkat, intézményeinket. Ezt 
munkálták a multban apáink is. 

Ősei között volt az előttünk oly kedves Suki család. Ez 


építette ezelőtt 600 évvel a szováti templomot, melynek falain csak . 


nem régen fedezték fel a gyönyörű festményeket. Elődei voltak az 
iskolaépítő Horváthok, akik a régi iskola falait sok évi erőmeg- 
feszítéssel példátlan áldozattal megteremtették: A diákfonta régi 
sövény falak helyén ma is hirdeti dícsőségüket , a régi kollégium". 

Az ötödik főgondnok P.-Horváth Kálmán először iskolai 
felügyelő és ebben a minőségben megkezdi a tovább építést, de 
már nem falakat emel, hanem embereket nevel a jövendőnek. Évről- 
évre buzdítja az ifjúságot jutalmak kitűzésével. Humanus lelkét 
jellemzi, hogy nem enged felekezeti külömbséget. Hadd győzzön 
a jobb s élvezzen jutalmat az érdem. Harminc évig szakadatlanul 
folytatta ezt az építő munkát. 

Lelki berendezkedésének kitünően megfelelt szerephez jutott 
a Dávid Ferenc Egylet elnöki székében 25 hosszú esztendő alatt. 
Elnöki , megnyítóiból mindig szép eszmék csillogtak hálás tag- 
társai felé. 

Nagyhirű elődének Brassainak nyomában irását] szemléli a 
a társadalmi és a hitéleti állapotokat. , Bizonyos sötét borongás 
ejti hatalmába a lelkeket. A bizonytalanság és a sejtelem kétkedő 
szemekkel réz ránk, mint a folyam tátongó örvénye körülöttünk 
űzi forgó játékát. Miért támadják a pártok egymást, miért mar- 
cangolják". : j 

A bölcs komoly intésével szól a vezetőkhöz: , Ne engedjük, 
hogy népünk fogékony keblében megerősődjék a közállapotaink 
megromlásában való hit". Az egyleti életet egyéniségével meg- 
egyezőnek s törekvései megvalósításának tartotta. Elnöki megnyít 
beszédeiben mindig olyan tárgyat világított meg, amely a nagy 
közönséget foglalkoztatta. Nemcsak csillapitni akart, hanem irá- 
nyitni is. Azt óhajtotta, hogy mindenki vegyen részt az egyház- 
társadalmi munkában, mert tudta, hogy aki egyszer-kétszer sze- 

repet vállal a mások oktatására vagy mulattatására, az már többé 
nem lesz közömbös embertársai sorsa iránt. 

Évi közgyűléseken a megnyítóját azzal zárta be, hogy az 
Egylet perselyébe 50 vagy 100 koronát ajánlott fel azzal a meg- 
jegyzéssel: a persely ki van téve, járuljon hozzá mindenki a tehet- 
sége szerint. Aki adakozik, inkább gyarapodik. Aki észreveszi 
embertársa sorsát és segítni igyekszik, az már jó úton van. Az már 
többé nem rossz ember. 

Etikai felfogásában helyet enged az általános irányzatok mér- 
legelésének. A bűnt a körülmények figyelembe vételével itéli meg. 
Az eltévelyedett iránt részvétet kíván, ép mint a beteg iránt. 
, A szegénység és az éhség szövetkezve nem megbizható egyedek 
és épen ne bámuljuk, ha hozzájuk harmadiknak a bűn is csatla- 
kozik. Ne törjünk oly könnyen pálcát fölöttük . ... A körülmények 
illustrálják az élet eseményeit . . . Csak csendesen uraim. Keressék 
nyugodtan az okokat. A dolgok gyökeréig hatoljanak, ha a baj 
forrását akarják megismerni". 

Politikai fölfogásában mindig a bízalom irányította. A kor- 
mányzás és a rendfenntartása nagy bölcsességet kíván, de ahhoz 
hozza kell járulni a jó polgári erénynek, mert a hatalom és az 
erőszak csak ideiglenes eredményt biztosít. P.-Horváth Kálmán a 
megyei közigazgatásban is lankadatlan kitartással vett részt. Számos 
esetben vezető szónok szerepét végezte. A mult száz utolsó éveiben 
a hirlapokban gyakran fejtette ki politikai felfogását. 

Számos irodalmi közleménye mégis inkább társadalmi refor- 
mátornak, mindig jót akaró humanistának mutatja. Ehhez hozzá 
járult egész lényének alapvonása a keresztény türelem, az önmeg- 
tagadás, a világi külsőségek elkerülése, a szív érzelmeinek hódolás 
barátságban és cselekvésben. 

Akit ő barátságába fogadott, mindig biztos támaszt talált benne. 

A család érdekében egy nagyobb lépést jegyezhetünk nevé- 
, hez: a báróságot. Akár a XV-ik száztól, akár a XIII-iktól szár- 
maztassa a család eredetét, mindig és mindenütt olyan magas 
rendű állami szolgálatokban találjuk, amelyek után a főnemesség 
jogosan kijárt. Amugy is családi kapcsolatai Erdély legtöbb főnemesi 
családjával szőtték össze. ; 

1894-ben emeltetett bárói rangra unokaöccsével Petrichevich- 
Horváth Arthurral együtt. 

Midőn az erdélyi földreform munkája megkezdődött, a zsuki 
birtokon végigmentem. Sehol egy ekenyom, sehol egy búzaszál, 

hanem csupa bozót, dudva és tövis. Meglátogattam kedves főgond- — 


nokunkat. Gyenge betegen ült egy öblös karszékben. Ujságok és 
könyvek körülötte s oldala mellett egy fehéredő hajú, nyilt hom- 
lokú, még mindig szép arcú uri nő: felesége Gróf Csáky Katalin. 
"A grófnő azzal lepett meg, hogy férjének alteregoja gondolkozásban, 
érzésben, itélkezésben és egész lényében. A férj már 84 éves. 
Nagyon bántja, hogy az egyház közügyeiben nem vehet részt, 
mióta lábtörést szenvedett. A nő a világ nagy kérdései fölött töp- 
renkedik. Miért és hogyan történt mindez? Mi volt igazi indítója 
a szörnyű világkatasztrófának? Hogy gondolják a kibontakozást 
azok, akik felelősek ? 

Jók és hasznosak voltak ezek a messzejáró kérdések, mert a 
betegápolónak az orvosi rendelet teljesítése mellett gondoskodnia 
kell a beteg elméje foglalkoztatásáról is, mert a betegnek. lelki 
gyógykezelésre is szüksége van. 

P.-Horváth Kálmán tűrelemmel viselte a rósszat; ha máskor 
elfogadta a jót. De mi lesz a kötelességgel? Ez annyira bántotta, 
hogy lemondott főgondnokságáról, egyleti elnökségéről. 

Egyházát mély meghatottság fogta el, mert kész lett volna 
. Szivesen várni felgyógyulását annak, aki évtízedeken át oly híven 
szolgálta. Nem engedett a kérésnek, "sőt ami ennél is lesújtóbb 
volt, nemcsak hivatalaitól, hanem félév multán az élettől is meg- 
vált 1926 évi június hó 13-án. 

A család s az egyház gyásza mély csöndben, de annál őszin- 
tébb fájdalommal és részvéttel teljes. Nagy. sötét seregben vonult 


ki az egyház és az iskolák képviselő testülete. A barátok és a 


rokonság. Gyászimában és öt beszédben vették búcsújokat azok, 
akik őt a nagy férfiakat és a jóltevőket megillető szeretettel és 
hódoló tisztelettel vették körül míg élt s úgy is fogják emlegetni 
nevét az idők hosszú során végig. E soroknak legillőob befeje- 
zéséül önéletrajzából ide iktatjuk a halál utáni állapotról szóló 
elmélkedését : ,, 1917-ben megváltam a nagy szenvedéllyel . végzett 
gazdálkodástól : bérbe adtam nyugalmat keresendő, de nem találom. 
Meggyőződtem róla, hogy az a sirban kapható meg, midőn meg- 
szűnnek minden testi és lelki bajaink. Az sincsen már méssze: 
csak egy pár lépés, azután egy kevés ideig talán nélkülöznek, 
, beszélnek rólunk, mint beszélnek egy látogatóról, ki elmegy és 
ezzel eltününk az emberek emlékeiből, mintha sohasem lettünk 
volna, kivéve egy pár jó barátot és a minket szerető család tagjait. 
De azoknak fájdalma is idővel enyhül és kell is, hogy apadjon, 

Különben mi lenne az emberíségből, ha a gondviselés nem így 
intézkedik. Az élet gyors és örök mozgásban levő kereke nem 
ismer pihenést, változnak a helyzetek és a benne élő emberek. Azt 
. lefordítja a színtérről és másokat vesz fel, más gondolkozással, 
"más körülmények között. Nekünk csak az a feladatunk, hogy midőn 
"fenn vagyunk, azoknak híven, becsülettel megfeleljünk. Ha annak 
eleget tettünk és oly tettek maradnak utánunk, melyek hazánk, 
fajunk és embertársaink javát szolgálják — marad fenn emlékünk 
Erre törekedjék, mint igaz és nemes célra, minden hazáját és csa- 
ládját szerető ember". 

Báró Petrichevich-Horváth Kálmán erre törekedett példás 
buzgósággal. Emléke. élni fog ! 


Dr. Boros György. 

A várfalvi iskolamesteri ház a templomtól egy kissé keletre, 
a cintermen kívül, de annak falához volt ragasztva, nyugat keleti 
irányban, zsendely tető alatt. Mésszel rakott kőből volt építve. 
Keleti felét a mester lakta, amelybe a bejárás a nyári konyhából 
vagy pitvarból történt, hol egy nagy sütőkemence huzódott meg a 
háttérben. Ennek ajtója rézhuzóval, vaszáros kilinccsel volt ellátva. 

A nyugati felén volt 5 méter hosszú és széles, két és fél- 
méternyinél valamivel magasabbra tehető iskolaház vagy Classis. 
Ennek ajtója nem bérelt, mint a mesteré; vassarkokon fakilinccsel, 
felül lantornával volt ellátva. Ugyanily terjedelmű volt a mesteri lakás 
is, míg a nyári konyha szélességre nézve egy méterrel kevesebb. 

Az iskolaházban az ajtótól jobbra  ]) alakú asztal, melynek 
érdeme a mozdulatlanság, földbe vert cövekeken majdnem a kemen- 
céig húzódott. A fal mellett az asztallal egyiránt cölöpökön a 
deszkaülés, míg annak tulsó oldalán gerendából olyan pad szolgált 
ülésül, amilyenen az ácsok szoktak faragni. Az a jó tulajdonsága 
volt, hogy ellehetett helyéből mozdítani s egyuttal , bankherusz"-ul 
is szolgált, ezen fekvőknek szokta kiszolgáltatni a mester vagy a 
corriceus nyirfavesszővel az igazságot. i 

A nyugati felén, vagy az ajtótól balra három-három ágy állott 
egymás végébe és egymás felibe építve, összesen 9 a fennháló és a 
más faluból való tanulók számára. 

A bejárattal szemben, külön kisebb asztal, a fal mellett cölö- 
pökre szegezett paddal. Itt a leányok ültek. Itt volt a falban a vak- 
ablak is, ahova gyüjtötték a mester számára a tojásokat, melyeket 
.a tanulók tavasszal, hogy a mester egy-egy délután elengedje 
játszani, hozni szoktak. E felett északra vagy a kertre nézőleg 6 
szögű ólomkarikás, ezzel szemben délről egy más üveges ablakon 
nyerte a világosságot, mert az ajtón levő lantornás inkátb a 
homályt szolgáltatta. 

A szabadszájú nagy zöldmázas kályhakemence, melybe ember 
vastagságú fa is befért, az iskola északkeleti részében erős fa- 

lécekkel a földtől a gerendáig volt ellátva, AZÁS A kemence alja 
pedig a fák elhelyezésére szolgált. 

A nagyasztal felett egy vastag réstereeténda húzódott. Ezen 
volt a csengettyű, mely a méster szobájából a padláson át húzallal 
volt ellátva. Ezt akkor húzta meg a mester, mikor a lárma, a vere- 
kedés hozzá is elhatott, másfelől figyelmeztetésül szolgált, hogy 
most a lecke felmondás vagy irás veszi kezdetét. 

A mestergerendára volt szegezve a gyertyatartó, mely készült 
egy hajlékony mogyorófa pálcából, melynek vége fel volt hajlítva s 
ugyanazon fa héjából készített kötelekkel átfogva, melybe szorították 
a két-három krajcáros sárga, fehér és fekete szinű gyertyát, melyet. 
a várfalvi Eötvösné öntött vagy a rákosi mészárostól szereztek be. 

Az iskola és a nyári konyha közt pedig a várfalvi várból 
került téglány alakú kövek szolgáltak ülőhelyül, két végén gyám- 
kövekkel. Az iskola bejárójánál volt a gabonás, alatta pincével, telve 
boros hordókkal és veteménnyel. A g zdasági udvar egy csűrrel és 
egy roskadozó pajtával ékeskedett. A mesterház keleti részén volt 
a méhes. Ez előtt kellett elmenni a gyümölcsösben levő szükség 
székhez, amely fedetlen állott 5—6 ülőhellyel ellátva, mely tavasz 
felé megközelíthetetlen volt. 

Mikor engem iskolába adtak, két tanító volt: Csiki Samu a 
mester és fia Gyurica a rector, mert így hivták. A mesternek még 
ezenkivül két fia volt: mester-Pista és mester Károly, kik gazda- 
sággal foglalkoztak. A nagyobb gyermekeknek korán kellett iskolába 
menniök. Sötét hajnalban a fennháló tanulók doboltak az utcán az 
iskola előtt, mely elhallatszott az egész faluba, ez volt a behivás. 
Ugy hogy ezek a fennháló tanulókkal együtt, mikor a kisebbek az 
iskolába felmentek, már elvégezték a lecketanulást és felmondást. 
És megkezdették a kisebbek tanítását. 

A nagyobbak tanították a kisebbeket; őket a rector, de a 
kisebbeket a mesturam kérdezte ki. 

Mindig bámulva néztem a mesturam vagy az iskolánk utca- 
ajtóját, mely tulipánt, búzakalászokkal, szőlőgerezdekkel, liliommal, 
szekfűvel s más virágokkal volt díszesen kifestve és latin fel- 
irattal, mit nem értettem, ellátva. 

Mikor télen megvirradt, otthon megebédeltünk, így hivtuk a 
reggelizést, mely puliszkából, oldalas vagy kolbásszal, tejjel s más 
e félékből állott, amelyből anyánk kis vászon vagy szőrtarisnyába , 
déli ebédre elraktározott; néha egy almát, aszú szilvát, piritos 
kenyeret helyezett belé. Néha szalonna, hagyma képezte az ebéd- 


— 2571 — 


A várfalvi iskola a mult század ötvenes éveiben. 


félét. A kis tarisznyába helyeztük az ABC-és könyvet, míg a 


kalamáris a zsebbe, tolltartó a csizmaszárba került. Aztán a fa- . 
vágóról egy vagy két drb. fát a hónyunk alá véve indultunk az 


iskolába. A leányok kis kosárban, vagy takaró ruhában, keszkenyőkben 
hordták a2 elemózsiákat, de a köteles favitelről ők sem feledkeztek 
meg. Azok, kiknek korán kellett menniök, főleg az alszegről, a 
báró rozzant keritését is megtépdesték a szárazágat huzván. ki 
belőle s olykor a kerités támaszaival is bővítették a fütőanyagot. 

Az utcaajtón bemenve fenszóval így köszöntünk: Jó reggelt 
adjon Isten tiszteletes mest uramnak, tiszteletes rector urnak, tisz- 
teletes mesterné asszonynak! Ezt elnyújtva mondottuk, sokszor 
hozzá tettük a mester kutyáinak a nevét is. (Tisza, Duna.) 

A tarisznyánkat felakasztottuk az ágyak gerendájában levő 
szegekre, a fát pedig a tűzhely alá. Ezzel elfoglaltuk a helyünket. 
Akit először adtak fel iskolába, az a tűzhely közelébe ült s így 
húzódott felebb és elébb idővel. 

Ritkának volt mindjárt Abc-és könyve. Akik szert tehettek 
reá, azok nagy kiméletben részesítették: beborították s ellátták 
könyv-védővel, mely állott a könyv felsőrészéből egy cérnán lecsüngő 
háromszögű összehajlított papiros fogóból, némelyiké, hogy tartó- 
sabb legyen, bőrből készült. Erre, szükség is volt, mert a könyvet 
kezében kellett tartani, a sok fogástól s verekedéstől a sokféle 
védelem dacára a könyv alja oda, használhatatlan lett. Megtörtént, 
hogy két-három ABC-és könyvet elhasznált a tanuló, míg olvasni 
megtanult. 

Mikor én először iskolába mentem, olyan ABC- és köüjéet 
használtak, hogy előbb a nagy és kis ABC. után következett a két 
betűs, majd a három betűs szó, mint ab, rab, zab, mit" könyv- 
nélkül is elkellett mondani. Ezt követte a , Miatyánk" szótagolva. 
Ezt a Hiszekegy és tízparancsolat, de már szótagolás nélkül. Két- 
három télen kellett feljárni, míg nagy nehezen olvasni megtanul- 
hattunk. Silabizálás, betüzés nehezen ment, mert S-— es ; ó. Mondva: 
És ó és nem ,só" lett belőle. Pé a pa, er a—ra— para deicse 


dics — paradics; o em — om, paradicsom, be a en — ban paradicsom- .. 


ban. Észtorna kellett hozzá, míg a gyermek ezt kitudta olvasni, 
hogy : paradicsomban, "Hangoztató módszer hol voltál ? 

A kezdetben felmenő gyermek ámult, bámult, míg hallás 
után megtanulta a , Miatyánkot", , Hiszekegyet" a , Tízparancsolatot", 
szajkó módra elhadarni tudhatta. Minden tanuló kapott, rendesen 
a fennháló tanulók közül egy tanítót, egy védőt, aki megtanította 

arra, hogy amikor hazamegy este apjának, anyjának kezet 
csókoljon. . ; 

Ennek védelme alatt állott a sok izben támadásnak kitett tanuló 
egész télen. Ő rajzolta elébe a betüket, tanított meg annak kimon- 
dására, különösen a parancsolatokra.-" Sőt mikor már azzal készen 
volt, a kis kátéra, főbeli számtanra. Ekkor jött nálunk használatba a 
Számító Szokrátes. Ebből olvasta a preceptorunk avagy tanitónk : 
. Hány újj vagyon a jobb kezeden? Hány újj van a bal kezeden ? 
stb. Ha a tanuló nem tudott ezekre megfelelni, megnézte a könyvben, 
hogy nincs-é ott megírva? Nekem Bencze János volt a tanítóm. 
Akkor jött be az új ABC-és könyv. Nem tudom, a Tóth Tamásé 
vagy az Andali Péteré. Ő választotta ki nekem a szebb táblájú 
könyvet. Ebből tanultam meg a silabizálást, azután az olvasást, az 
erkölcsi szabályokat: , Jókor kelj fel"; hogy menjen a gyermek az 
utcán, hogy viselje magát á férnptótmban, stb. 

Mikor ezzel készen voltunk, több télen át való tanulás után 
jött az írás. Először irónnal — író ónnal rajzoltak előnkbe betüket, 
pl. o, i. Miután ebbe bele gyakoroltuk magunkat, ki kellett toll- 
pennával festeni. Használatban volt a plajbász is, de az ónból 
öntött tollszár vastagságú vesszőket, ezeket meghegyezve, vettük 
inkább igénybe tartósságuknál fogva, mert nem tört el a hegye. 

E közben történt közszeretetben álló rectorunk házassága, 
jobban mondva nősülése. Csiki Gyuricát el kellett különíteni apjától. 
Használta a pincét, honnan zöldmázos kancsóva! hordogatta a 
mészkői bort. S láttuk fiát bekötött fővel, tűzfogó, vaskalán okozta 
sebbel tanítani jönni. Építettek neki a pince bejárójától délre egyetlen 
szobát, melynek hossza 13, szélessége pedig 6 méter volt. Három 
oldalú háznak csufolták, mert a nyugati oldalát a cinterem kőfala 
képezte, a többi sövény kertelés vagy paticsfalú. Bérelt vaskilincses 
ajtóval, ablakokkal, padozata földes, tekenyős alakú, mázatlan 
szabad szájú kemence az ajtótól jobbra. E szobának nem volt 
tornáca, egyenesen a szabadból nyilt az ajtója. Elvette a báró 
Jósika Pál fiai mellett volt nevelőnőt (frau), vagy amint hívták a 
frajját. Mindenki szerette a megnyerő modorú kis német leányt 
férjével együtt, kinek az asszonyok palástot vettek, amely Csiki 
György eltávozása után visszamaradt, a rektorok használták ünne- 
pek másodnapján, mert ekkor ők tartottak istentiszteletet vagy. 
prédikációt, hogy ne álljanak palást nélkül a szószékbe, mint 
. közönséges ember. Csiki magas ember volt, következőleg palástja 
is hosszú, elmenetele után levágtak belőle, kis ember lévén utóda. 

Ezután a legátusok használták, rövidebbel is beérték. Úgy a / 


rektort, mint a nejét elhalmozták szeretetük minden jeleivel. 

Ezután a leányokat a neje tanította. Ami akkoriban hallatlan, 
női kézimunkára is oktatta. Nekünk is meggyült vele a bajunk, 
mert német írást is kellett tanulnunk. Elénkbe írt, mi anélkül, hogy 
értelmét tudtuk volna, nagy üggyel-bajjal lemásoltuk. 

Német tudományunk csak két szóból állott: papier minden 
betűjét ropogtatva — papiros, feder — penna. Pedig a németek ugyan- 
csak szorították .az iskolákat a német szóra. Megbámultuk egyik 
tanuló társunkat, kit a német lovaskatonák, mert ilyenek voltak 


kvártélyban, ekkor megtanítottak a Miatyánkra s ezt oly német- 
séggel mondta el, hogy Luther Márton nem ismert volna rá. De. 


több nem ragadt reánk a fentebb nevezett két szónál. Ezeket is 
csak reggelenként használtuk. Feder — penna, ez azt jelentette, hogy 
akinek temperálni való, javításra szoruló tolla van, adja át, hogy 
egészen újat faragjon a mester. Ezt aztán megjegyeztük, hogy a 
többiekétől meglehessen különböztetni, minden kigondolható jellel 
elláttuk. A bicsakfenésre mindenki egy krajcárt fizetett egy évre a 
rektornak. A ludtollat használtuk inkább, mert azt tartották, hogy 
a rézpenna elrontja az irást, nem lesz szépíró, ki ezt használja. 
Mennyi tollúseprű lett áldozat a pennáért. Ezt főztük, melegített 
hamúban edzettük, hogy keményebb legyen. Különösen a jobb szár- 
nyakból valók voltak a kedvesebbek. Tavasszal leszorítottuk a libákat 
egy-egy árokba, megtépáztuk a szárnyát, elraktároztuk télire. Hasz- 


náltak páva, gyöngytyuktollat, sőt a. rektorunknak sastoll volt a 


pennája, de ezzel nem írt, csak dísznek használta a tükör alatt. 
A papier — papiros szó azt tette, hogy adjuk be ónnal vonalozott 
egy-két vonalú papirunkat, hogy írjanak előnkbe. 

Október második felében felhívta a mester vagy a rektor 
prédikációjában, melyet rendesen tartani. szokott, a szülőket a gyer- 
mekeiknek az iskolába adására. Ennek ekkor még kevés foganatja 
lett. Csak a hidegebb idők beálltával, a mezei munkák teljes 
beszűnése után, főleg pedig karácsony közeledtével jöttek fel töme- 
gesen s telt meg a classis tanulókkal, hogy karácsonyra verset 
kaphassanak. 


A nagyobb tanulók úgynevezett veszekedő verseket kaptak, 


melyben két-három tanuló szerepelt. E páros versekben allegorikus. 
módon állatok voltak felsorolva, melyek cselekvéséből a haza fáj- . 


dalma is kimagyarázható volt. Ezekben a csúfolódó versekben 


egymást kigúnyolták s végezetül , kibékültek" s a ház gazdájára - 

áldást kivántak. E versekkel bejárták a szomszéd falvakat is, honnan 
tetemes összeggel tértek haza. E veszekedő, csufolódó verseket 
összegyűjtötte, egybeirta Bencze éb volt tanítóm. Nem tudom 
meg van-e még ? 

Karácsony első napján a tempóból való kijövetel után 
beosztotta a rektor a versmondókat. Egy nagyobbal egy vagy két 
kisebbet. Haza sem mentünk, elkezdettük a házalást. Engem Pálffy 
Károly, a későbbi tordai igazgatóval bocsátott útra. Minden vers- 
mondó pálcával indult el. Először a rokonokat kerestük fel, azután 
három ünnepen bejártuk az egész falut. A kutyák ellen pálcáinkat 
használtuk, mindezek ellenére sok helyt lehúztak volna, ha a háziak 
segítségünkre nem sietnek. Ez időben örves kutyákat") tartottak, 
minden háznál volt kettő-három a farkasok ellen, mert fegyver- 
tartás tilos volt, az ordasok bezárt aklokból is kihuzták a juhokat. 
Bemenvén a házba: , Szerencsés jónapot kivánunk", mondta a 
vezető, ,egy pár verssel megtisztelnők e ház lakósait, ha meg- 
engednék". , Megengedjük, mondjátok fiaim!" Kalapunkat, sap- 
káinkat a pálca tetejére téve, hozza kezdénk. Például az én első 
versem ez. volt : 

§ , Betlehem városban; barom istállóban, 
Született a Jézus, alázatos sorsban. 
Ugy fázik a lábam, egészen reszketek, 
De én azért nektek karácsonyt hírdetek, 
Hogy e szent karácsonyt vígan eltöltsétek. 
Nyissátok meg azért pénzes erszényteket 
Egy-két pár krajcárral, indítsatok útra, 
Maradjon veletek, az Isten áldása! . . . 
Elmondám. 

A vezető Pálffy Károlyéból csak a végső sor maradt még 
emlékezetemben : , Aki meghallgatta, immár csak fizessen". 

Adtak a közös kasszára, mert egyik volt a pénztárnok, de 
adtak külön is. Ezt tegyétek el jól, mondották, nem kell beszámolni 


. vele. Három ünnepnap eltelte után beszámoltunk a kapott pénzzel, 


melynek egyharmada Csiki Györgyöt illette. Voltak ,, tréfás versek" 
is. Egyetlen jól megtermett román fiú járt iskolánkba, annak ilyen verset 
adott a mester : , Ma karácsony napja, á se popázicse" s így foly- 
tatva tovább. Mikor az exament-et letettük, azonnal megválasztották 
egy havasi faluba daszkelnek. Karácsony felé mindenkivel felmon- 


$) Nagy vasszeges nyakravalóval voltak ellátva, hogy a farkasok meg 
ne ragadhassák. Rendesen nyakon fogták az enélkül való kutyákat. 

dotta a -rektor a verset többször is, hallás után mind a 32-nek : 


tudtam a versét, de a magamét alíg tudtam megtanulni. 
Csiki György idejében és rektorsága alatt a falubeli nagyobb 
gyermekek, sőt Mészkőről, Sinfalváról, Csegezből is voltak tanulói, 
kik a már említett ágyakban kettősével, sőt négyesével is háltak 
egy-egy ágyban. Ezek este, mikor a többiek hazamentek, kezdették 
el a tanulást és kora hajnalban nyertek oktatást. Ezek, mikor csak 
tehették, ki-kiszöktek a fonókba, ezt a másnapi fegyelmezéskor 
tudtuk meg, akik nem háltunk fenn. Hogy mikre tanította őket 
Gyurica, azt nem tudom. De azt beszélték a fennhálok, hogy hideg 
téli estéken. ha nem volt elég fa, mit a tanulók a hónyok alatt 
vittek az iskolába, hát a közelben fekvő vároldal szőlőkaróit hordták 
el tűzelőül. Emellett a gyengébb kerítések támasztékai is tűzre 
kerültek. t 
Tizenöt-húsz nagyobb tanulóból egy csapatot alakított. Ezeket 
fakardokkal, fapuskákkal ellátván, gyakorlatokat végeztetett velük a 


a temetőn. Rohamot vezérelt egy-egy besüppedt sirban elrejtőzött . 


ellenség éllen. Dobszó mellett kivitte a kisebb tanulókat is játszani. 
Ez a dob az 1848-iki nemzetőri dob volt. ) 

Midőn 1858-ban Kolozsvárra hívták meg kántornak, vizsga 
után elbúcsúzott az eklézsiától, mindenki megsiratta. Előttem van 
most is, hogy siettek a nők ajándékaikkal, mint csinálták a ketre- 
ceket a libáknak, a csirkéknek, hogy épségben érkezzenek Kolozs- 
várra, hová többen el is kisérték. A közszeretetben álló nejével 
leányiskolát vezette a kántorság mellett 1862-ben bekövetkezett 
haláláig. Neje két szép leánykát vitt magával, hogy ott tovább tanul- 
janak. A tanulók elkeseredésükben a  vizescsebret, mellyel a 
várkútból vizet szoktak hozni az iskola számára, összetörték, hogy 
az apja hasznát ne vehesse. § 

Sokat vesztett az eklézsia, mondák: , Tordának oda adtuk 
Csegezi Lászlót rektornak (igazgató), Csikit Kolozsvárra kántornak, 
éppen akkor, mikor ki tanítottuk, minden ügyes emberünket elviszik". 
Annyi igaz, hogy Csegezi Tordára való költözésével több tanuló 
ment Várfalváról a gimnáziumba, mint azelőtt, kikből nevezetes 
emberek váltak idővel. 

Examenre az iskolát előkészítettük, mely annyiból állott, hogy 
az évközben felhordott sárból képződött buckák (evvel szemben 
. pedig mély völgyek, jó földrajzi szemléltetési eszközt szolgáltattak, 
ha ugyan gyakorlatban lett volna) csákányokkal felfeszíttettek a völ- 
gyekkel együtt, honnan az élősdiek özöne bújt elő orrfacsaró bűzt 

terjesztve. Az így felásott iskola földje helyett az iskolával szemben 
az utcáról hozott agyaggal pótoltuk, melyekbe lábszárcsontok, más 
emberi maradványok is vegyültek, lévén ez a hely valaha temető. 
Az agyagos földet elsimítván kapákkal, polyvával jó vastagon 
behintve vártuk másnapra a vizsgáló bizottságot. Az examen meg- 
történtével a rektor is elment. Az iskolaház a tyukok, récék, libák 
tanyája lett. Hol annyi ember szerezte tudományát, bezárult örökre. 
A következő iskolai évben a három oldalúnak csufolt volt 
rektori lakás most classis lett. Új butorzattal látták el, hosszú moz- 
gatható asztallal a közepén, míg a fal mellett minden oldalon cölö- 
pökre vert deszka üléssel volt ellátva, az asztal mellett mozgatható 
pad mind a két oldalán. A templom kerítése felől a falba erősített 
hosszú fogas került, melyre akasztottuk a tarisznyáinkat. Alatta 
pedig ültek a leányok. A szoba északkeleti szegletén volt a fekete 
tábla, mellette a cseber vízzel és a csatlós mázatlan csupor, mellyel 
ittunk. A tanítást mestYuram veszi kezébe. Most már tanulunk ter- 
mészettant is. Melyből megtanuljuk, hogy véreső miért nem esik. 
Mert a fellegekben nincsen vér.- De a fák levelein lehet vércsep- 
peket látni. Ez nem vér, hanem olyanféle, melyet a bogarak csipése 
hagy maga után. Van tűzes menkő, bodorgó menkő. Megtanultuk, 
hogy nehéz időben fa alá állni, barázdába ülni nem jó, mert jobb 
vizes köntössel élni, mint szárazzal meghalni. Arra a kérdésre : 
Mi haszna van a szélnek ? ezt tanultuk feleletül: , Nyári meleg napo- 
kon jól esik ha fúj". Az ásványtanból annyi jut eszembe, hogy a 
kövek nem nőnek. Tanultuk a Györke földrajzát , Erdély kies 
ország", enneksok hasznát vettem. Most is elmondanám az egészet egy 
átolvasás után. A tananyagot írtuk, egyik a másikéból másolgattuk. 
Az említett műveken kívül tanultuk a Kis és Nagy kátét, fő 
és táblán való számolást, Szenttörténeteket. Az öreg mester taní- 
totta az énekéket, ezek közül a zsoltárokra fektette a fősúlyt. Éne- 
keltük az osztrák hymnust, de más szövegre. Fia, Károly, ki szép 
író volt, előnkbe írt. Nagyon szerettük, mert népdalokat írt. Pl. : 
, Akkor szép az erdő, mikor zöld." Másnap folytatta: , Mikor a 


"vadgalamb benne költ" stb. Sok mindenre oktatott mesterünk, 


tudott büntetni, jutalmazni. Ha kedve kerekedett néha, egy-egy fél- 
véka piros almát vagy diót szórt el a régi iskola földjén. Örven- 
dett a kapdosáson, egymás kezét, lábát tapodtuk le ilyenkor nagy 
igyekezetünkben. Nagyobb tanulókat temetésekre is elszokta vinni; 
addig a kisebbekre a mesterné asszony ügyelt fel, hogy össze ne 
tépjék egymást. 

A harang megkondításakor, ha halottaknak harangoztak is, 


mindnyájan felállottunk, mondván: , Dicsőség Istennek!" A tem- .. 


plomba minden szombaton este és vasárnaponként reggel ének- 


szóval párosával mentünk, énekelvén: ,.Isten szent házába beme- 
gyek." Rendesen ezt a sorát az éneknek , És hálát adok szüntelen, 
Tenéked Úr Isten" ezt már a templomban, az orgonánál fújtuk el. 
Alatta is jártunk karácsonyban vers mondani, de húsvétban ritkán, 
mert ekkor beszünt az iskola. 

Mikor a harangozó a templom kulcsáért jött, mely rendesen 
a régi iskolaház ajtósarkánál állott, ha a mester jó napot akart 
szerezni nekünk, intett az egyiknek s az hirtelen a nyakába ugrott, 
ezt követte a másik, harmadik, a harangozó igyekezett magáról 
lerázni, némelykor -sikerült is, de többször leteperték s ekkor az 
egész iskola gyermekei reá kalangyára feküdtek; aki nem tudott fel- 
mászni, azt az egyik nagyobb tanuló segítette fel. Volt is röhögés. 
A harangozó jó termetes ember volt, nem haragudt érte, csak 
mosolygott. Bizonyosan megkapta érte az ellenértéket a mest uramtól 
jó dohány képében. A tornászatot a birkózás pótolta, mely gyakran 
verekedéssé fajult; ezért kellett a zöldmázas kemencét erős lécekkel 
megvédelmezni. 

Bűntetett vesszővel, összefont virgáccsal. Plágával, tenyérbe 
csapással, amit mi pogácsának hívtunk. Ha a megcsapandó nagyobb 


fiú nem akart lefeküdni, intett egy másiknak, lecsipték lábáról, - 
felfektették a ,bankra". Egy ily módon lefülelt mondá : , Egyet 


elengedek a mesturamnak, hadd üssen, de többet nem." Most 
már rajtam áll hányat üssek rád. Járt a körmös, mogyorófa pálca 
is. Kisebb büntetés : , Kacagjátok le". Ha-többén követtek el bűn- 
tetésre. méltót, a kevésbbé bűnöst a szék közelébe fektette s így 
tovább, míg a legbűnösebb a végén foglalt helyet, ekkor leült egy 
székre, úgy csapott rájuk egy hosszú vesszővel, térmészetesen a 
. szék közelében fekvőt nem érte. b 

Kis koromban velem tréfálkozván kérdezte, melyik több: 
Kádár, huszár, határ? Nem tudván kérdése nyitját, mindig a 
, határt" mondtam. Mosolyogta okos feleletem. Ezt mindaddig ismé- 
telte találkozván az utcán is vele, míg rendes feleletet adtam. 

Tavaszi napokon, többnyire szerdán, szombaton délután, mikor 
rendesen vallás óránk volt, melyet nem igen szerettünk, elkértük 
hogy engedjen játszani. Sokszor azon feltétellel, kikötés mellett 
adatott meg, ha tojást viszünk érte. Vittünk nem is egyet, hanem 
többet is, úgy hogy megtelt vele a vakablak. Pedig tyukja sok 

volt, félvékával szórta a szemet tyukjainak. A nagyobb fiuk örömest 
segítettek a pajtában végzendő dolgokban. Játékaink voltak: Mit 
áss cigány? Lengyel László, kis pénz, de csók nélkül, angyal és 
ördög, labda, bakkfütty s több efélék. 

Végezetre öreg mesterünk is itt hagyott. Mészkőre költözött, 
hol egy kis birtoka volt neje után. Szerette a kisüstöst és szőlő- 
levét. Sok adoma maradt fenn róla. I 

Arkosi Jánossal újidők szelleme köszöntött be. Az iskola új 
felszerelést nyert, amennyiben olvasó és abc-és táblákkal láttattak 
. el, ami ezelőtt nem volt. Most ABC-és könyv nélkül is tanulhattak. 
Használatba vette a Gáspár és Kovácsi olvasókönyv külömböző 
osztályra szóló könyveit. Ebből tanította meg az imákat, melyekét 
kell elmondanunk reggel, ebéd előtt és este, mert azelőtt mikor 
lefeküdni indultunk, a Miatyánk-on kezdtük, a Hiszeékegy és tiz- 
parancsolattal végeztük. Azelőtt a római számokat tanultuk; most 
az arab számjegyekkel a négy alapműveletet, sőt a közönséges 
törtek ismereteiből is nyertünk oktatást. A krétára külön kellett 
krajcárokat hoznunk. Tanúltuk az ásványtant; növénytannal kap- 
csolatosan tanította az oltás különféle nemeit, de csak az osztályban 
és nem gyakorlatilag a természetben. Amit eddig tanítani nem volt 
szabad, a magyar történelmet. Különösen Mátyás királyt ismertette 
tűzetesen. Hazafias verseket: Harminc nemes Budára tart. Hazafias 
" énekeket, mint: Egy az Isten, kit hiszünk, egy legyen királyunk, 
stb. Tanította a nagyobbaknak a Lámentatiók-at, Jeremiás siralmait, 
melyeket Nagycsütörtökön és Nagypénteken az isteni tisztelet alkal- 
mával énekeltetett, orgonával kisérve. Olvastatta Nagy Péter írta 
Szenttörténeteket. 

Behozta a szálkásírás olvastatását. Különböző leírású prédi- 
kációkat adott olvasni, Össze kerestette a kontraktusokat, szerző- 
déseket, ezeket olvastatta. De leginkább szerettük azokat, melyeket 
a Torockón iskolázott emberek írtak, mert írásaik kerek gyöngy 
betüvel irottak, megközelítették a nyomtatást. 

Azok pedig, kik Tordán jártak az iskolában, onnan nyerték, 
szerezték ebbeli tovább ismereteiket, nem birtak ezek szépségével, 
szálkás betüket használtak, ezektől tanultam meg a horgos ,r"-t 
írni, bajosan voltak olvashatók. 

Amíg a régi iskola helyiségben voltunk, nem kellett gondos- 
kodni a tűz csinálásról, mert egész éjjel égett a tűz. Akkoriban, 
ha a.tűz elaludt, bár szorgalmasan takargatták, nehezen juthatott 
hozzá. Ki kellett csehelni, acéllal, kovával, taplóval kellett felsze- 

relve lenni. Ekkor kénet tettek a tüzet fogott taplóra s egy szalma 


tekercsbe téve addig csóválták, míg lángra lobbant. A gyújtó még 


nem volt közhasználatban. Mikor aztán az új iskola helyiségbe 
költöztünk, használatba jött a gyufa s aki előbb felment az iskolába, 
az gyújtott tüzet a rektor szalmájával, gondoskodni kellett alkal- 
mas szárazfáról, mert az általunk hordott nyersfa nehezen fogott 
tüzet. A tisztogatást, seprést a nagyobb leányok végezték úgy reggel, 
mint délben. 0. 

A vizhordás a nagyobb fiuknak volt kötelessége. Mindenki 


tartozott a cseber beszerzésére ősszel két-három krajcárt hozni. 


A vizmerítés ebből egy csatlós mázatlan csuporral történt, de kis 
fakártyust is használtunk. Vizhordásra rendesen öt fiú ment. A vár- 
kútból hordták a vizet. Sokszor térdig érő sárban kellett cipelni 
rudakon, emelni felváltva. Az ötödik a kantát vagy a kártyust vitte, 
mellyel a csebret megtöltötték. 

Tintát legtöbb esetben a mestertől vagy a rektortól szereztük 
be, mely zöldgálic, arábiai gumó vagy galles, borecettel készült. 
De ezt a tintát, mivel később divatba jött réztollat marta, elhagytuk 
vagy készítettünk magunk a kormos üst fenekére ecetet vagy vizet 
csepegtettünk, ebből fogott tintával éltünk. De készítettük fagyalfa 
fekete bimbójából vagy magjából. Szines tintát pedig bodzafa érett 
magjából, de ez nem sokáig tartotta meg lila szinét. 

Tintatartó ahány tanuló annyi féle volt. Volt hazai fazakasok 
készítette veres-feketeszinű kalamáris. Volt zsebbe tehető kis orvos- 
ságos üvegből, de ez könnyen dölt, ezért kifogtunk rajta, mert 
megtöltöttük vattával, ez a tintát felszívta s ha kidőlt nem volt baj, 
mert nem folyhatott ki, ebből kihúztuk a tintával telitelt vattát, ki- 
szorítottuk a pennánkba. Porzót is használtunk, ezt egy aranymosó 
vén romántól vettük. Ő volt a falú , pápá"-ja. Ciménél fogva a 
falú felszegen tartott országgyülésének elnöke. Beiktatását különös 
módon hajtották végre, melynek leirása nem az iskola történetébe való. 

Egy mesternél, rektornál sem volt óra. Mégis betartották óra 
számra a tanítást. Délben, miután elmondottuk az asztali áldást, 
mindnyájan tarisnyáinkhoz szaladtunk. Vele lerántottunk a szegről 


5—6-ot is. Úgy ültünk asztalhoz. Nyársak özöne került a tűzhely 
elé szalonna piritásra. 


Ebből rendesen összeveszés lett, mert leverte egymás szalon- 


náját, amely hagymával volt megspékelve, a tűzbe. Cserélték ki 
ilyenkor ételeiket is. A bicsak kölcsönzés járta, ,csak úgy adatom 
kölcsönbe, ha kalappal adod vissza", azaz az elfogyasztandó ételből 

szúrt a bicsak végére. Ha valamelyiknek különös jó étele volt, 
ehhez mentek : , Isten küldte kis kosarát, ki nem adja falatját, farkas 
kapja malacát", így jutottak aztán a jobb falathoz. 

. Árkosi János idejében vette kezdetét a rendszeres vizsga. Biró 
Samu aranyosköri gondnok elnökölt. A konfirmációra készülők az 
iskola végeztével a rákosi határon, a Piricske oldal csak a leg- 
északibb felében termő rózsa szinét sokáig megtartó gyopárból 
készítettek koronát, koszorut az asztala felésés a szószékbe a pap 
feje fölé. Utánna, ami eddig szokatlan volt, táncra perdültünk. 
Erre mindenki hozott 3 krajcárt az egy szál cigányból álló ban- 
dának. A szürkületig jártuk fiuk, leányok vegyest. A szülők gyö- 
nyörködtek csemetéikben. ; 

Ekkor. elbúcsuztunk az iskolától: ,Jó éjszakát adjon Isten 
tiszteletes rektor urnak, tiszteletes rektorné asszonynak". 


Kádár József.) 


$) Örömmel közöljük öreg barátunknak, az Erdélyi Irodalmi Társaság 
tiszteleti, az Unitárius Irodalmi Társaság választmányi tagjának ez értékes 
és kedves visszaemlékezését. Reméljük, hogy írásaihoz még többször lesz 


. szerencsénk, Szerk. 

Mondotta dr. Boros György püspök beiktatása alkalmával a kolozsvári 
templomban 1928. nov. 18-án Gvidó Béla esperes-lelkész. 


Örökéletű Isten, mindenható felség, kiben biztunk eleitől fogva. 
Bizó hittel szállnak hozzád most is imádságunk gyermeki : szavai, 
hálás szivünk kegyes érzelmei, világosságot kereső lelkünk szár- 
nyaló gondolatai. Áldozunk jóságodért, atyai szeretetedért, bölcses- 
ségedért és gondviselésedért. Tégedet keresünk, ki mindenütt jelen 
vagy. , Hajlékodba, templomodba ime bejöttünk", hogy lakozhas- 
sunk te veled, kit az egeknek egei be nem foghatnak. Vallomást 
teszünk, hogy élsz és uralkodol magasság és mélység felett. Hatal- 


mad alatt áll a nagy világ, dicsőségedet szolgálja ég és föld. Uram, : 


te voltál eleitől kezdve és te megmaradsz minden időben. Te vagy 
a soha el nem muló szeretetnek örök forrása, ezért akik szeretet- 
ben élnek és lakoznak, te benned, te veled élnek és lakoznak szün- 
telen. Ez a forrás Szétárad s megtermékenyíti a léleknek gyönyörű- 
séges mezőit, szépséges helyeit, minden nemes alkotásaiban, min- 
den jóságos intézményeiben bolyongó földi életünknek. Ebben a 
forrásban visszatükröződik világító napoknak arany sugara s élet- 
nek leheletét viszi mindenfelé, még ködhomályos, sötét borulaton 
keresztül is. Erő van, lüktető erő van e forrásban, mely tenger- 
mélységű kincseit, drágagyöngyeit hozza elő a te gyermekeid éle- 
tének, Isten, jó Atyánk! ... Oh, ez az erő a bátorság lelkét adja 
a te Isteni lelkedből, a cselekvés, az alkotás hatalmát adja a te 
Isteni hatalmadból reménykedő gyermekeidnek, munkálkodó és 
bizakodó népednek. 

Emez erő által lehetnek boldogok az emberek, emez erő által 
létesültek intézmények, melyeknek célja Isteni akaratod sugailata 
szerint a léleknek művelése és megtartása; a művelődés, a haladás 
és fejlődés fokozatos munkálása, a vallás és egyház keretében, 
jegyében, szentélyében is... Az emberi művelődés és a te Isteni 
gondviselésednek  megnyilvánulásaiban ez az erő csodatevő volt s 

hisszük, hogy csodatevő lesz, mint volt eleitől kezdve, mert kitöl- 
tötted lelkednek erejét, Uram s megdicsőitetted magadat bölcs 
vezérletedben, atyai gondviselésedben, megtartó szabadításodban. 

Nagy a te hatalmi erőd! 

Irányt jelölsz úttalan pusztákon. Szenvedések tengerén át- 
vezetsz. Sziklaköveken is forrásvizet fakasztasz. Börtön, halál, 
koporsó mind elenyésztek és elenyésznek, hogy-az igaz diadallal 
örvendhessen az eszmék és eszmények győzelmében. 

Előttünk" áll és felettünk ragyog mostis szüntelen ama vezérlő 
keleti csillag, mely a zsarnoki önkény sötét táborán keresztül egy 
világbi odalmat annyi lelki fénnyel, melegséggel táplál éltet, időtlen 
idők óta... Ah! sötét éjben fényes csillag, szenvedések tömkele- 
géből kivezető út, a búsulás könnyeivel öntözött hit olajágának 
reményteljes ESSújAágas a lélek és élet országának megtartó 
bástyái. 

Csodatevő a te erőd, öröklé:ű Isten! Pásztorfurulyából zsol- 
táros zsolozsma árad s bebalzsamozza a folyók mentét s a hegyek - 
magaslátait. Jászol dalból az örökéletnek beszéde olvad fel: az igaz- 
ságnak útjában vagyon az élet és az ő ösvényének útja halhatatlan. 

A kereszt jelvény lesz s a hitnek tűzfényű lobogójával vezet. 
Töviskoszorú, kőkoporsó és sirhantok felett szebb tavasznak örök- 
zöldje díszeleg. Őszitájban hulló faleveiek sárgult táboránál virágos 
kertekben fehér rózsa s a nem egyszer vérrel áztatott és megszen- 
telt mezők barázdáiban az új vetés, biztató jövő felé tekintenek, 
hol bizonyosan szebb lesz az ének, tisztább a dal és elevenítőbb 
a tűzajkú prófétáknak beszédes igéje: , Ne féljetek azoktól, . kik a 
testet ölik meg, mert a lelket nem ölhetik meg soha, sohasem . .." 
Lelki magaslatnak határvonalai között ez a lüktető erő árad szét 
a vallásban, az egyházban, örök forrás te tőled, Atyánktól, Iste- 
nünktől . 

Éreztük ez áradatot hitvilágunkban, vallásunk, unitárius egy- 
házunk megalakulásánál, fejlődésében, történetében: a küzdelmek- 
ben és vivmányokban; kereszttűzben, sziklabörtönben; az. elnyo- 
matások "szomorú korszakában s a lelkiismeret szabadságának 
annyi diadalünnepén, mert te adtál nekünk bölcs vezéreket, felkent 
ajkú főpásztorokat, önzetlen előljárókat, kik a lelki világosságnak 
erős harcát megharcolták, Dávid Ferencünknek szent örökségét, a 
te oszthatatlan isteni egységedet megőrizték nemzedékről nemze- 
dékre, évszázadokon keresztül. Lelked mennyei áradatát érezzük 
most is, mikor a főpásztori szent örökséget gyermeki lelkünk egy- 

hangú elhatározásával érdemeinél fogva arra hivatott prófétád — 
kezeibe tettük, ki imádásod szent napjának emez ünnepi órájában 


a közelből és távolból egybesereglett nők és férfiak, ifjak és öre- 
gek gyülekezetében fogadást kiván tenni előtted, hogy hű lesz te 
hozzád, hű lesz népéhez, hű lesz az élethez. 

Imádkozunk emez áldozatos órában a főpásztorért s a te 


isteni segedelmedért, édes atyai áldásaidért. Minden áldásoknak — 
Isténe, áldd meg új főpásztorunkat is minden te áldásaiddal. Elé- 


gitsd meg a te házadnak kövérségével és a te szentségednek " és 
gyönyörűségednek folyóvizével, mert nálad vagyon az életnek kút- 
feje. Szivét, érzelmét töltsd be a te szeretetednek bőv mértékével, 
hogy azzal élhesse és cselekedhesse a te szent fiadnak, az Úr 
Jézusnak evangéliumát, mindeneknek épületére és építésére. Prófétai 
ajkát az igazság tűzfényű szavával ékesítsed, hogy bölcs legyen 
itéleteiben és tökéletességre igyekvő minden -cselekedeteiben. A 
dicsőült nagyoknak, elődeinek szellemi fényével világolj előtte, hogy 
egyházunk hajóját az élet tengerének most oly különösen zajgó 
hulámai között is biztos rév felé vezethesse. Áldd meg a helyeket, 
hol él és munkálkodik, a családot, az iskolát, a templomokat, a 
társadalmat, az egyházat, az embereket és a kulturintézményeket, 
rend, rang, faj és nemzeti különbség nélkül. Áldd meg a rokon- 
és testvérlelkeket, innen és túl a határokon, a tengereken. Áldd 
meg a várost s annak vezetőségét, a földet, a hazát, a királyt, a 
Régenstanácsot . . . Mindenható felség, egy örök Isten, kiben biz- 
tunk eleitől fogva s bizunk minden időben, hallgasd meg könyör- 


gésünket. A gyermek imádkozik az atyáért, a tanítvány a mesterért : 


kedvezz a mi főpásztorunk drága életének s áldd meg végezetre is 
őt az eszesség és bölcsességnek lelkével örökkön örökké 
Ámen. 

7 SVAMEGÁRRAGNROY TON 


A kereszténység sorsproblémája. 


A kereszténységben az, ami benne történetileg meghatározott 
és ami fölötte áll a történeti változásoknak, tehát az, ami időbeli 
és az, ami független a muló időtől, nem úgy viszonylik egymáshoz, 
mint a tartalom a formához; a valóság nem az, hogy az őskeresz- 
ténységben az elképzeléseknek, érzelmeknek és megfejtéseknek egy 
csoportját, mint minden helytől és időtől független tényeket külön 
választhatjuk a történeti adottságoktól. ") Ellenkezőleg. Az őskeresz- 
ténységben minden egyetlen szempont alá került, a történelem 
szempontja alá. Az, ami a történelmi változások felett áll s ami a 
történetiségnek hátteret ad, olyan valami, amit mi a maga teljes- 
ségében valószinüleg sohasem fogunk megismerni, Lehet a létet 
ebből a szempontból is tekinteni. Azonban ez az utóbbi szempont 
épen azért, mert az örökkévalóságot apró részleteiben soha meg- 
ismerni nem tudhatjuk, nem is tényismereteinket bővíti, hanem 
inkább értékelő képességünket növeli. Természetesen ha minél 
jobban ismerjük a történeti eseményeket, annál világosabban ért- 
hetjük az örökkévalóságnak szempontját, mert hiszen mi az örökké- 
valóságot a mulandóságban, az abszolutot a relativumban szemlél- 
hetjük. Ránk nézve csak korikrét tények vannak, az absztrakt való- 
ságok túl esnek az érzékelhetőség határain. 

Mindazonáltal van tudomásunk a muló dolgokon túllevő 
örökkévalóságról, azonban ezekhez az ismeretekhez egészen másként 
jutunk, mint a történeti ismeretekhez. Az emberek gyakran össze- 
cserélik e kétféle ismeretet s azt hiszik, hogy ha csak a konkrét 
tényeket vizsgálják, pusztán ennyiből meglátják a titokzatos hátteret 
is; vagy megfordítva, ha csupán nagy vonásokban elmélkednek, 
tisztán e képzelődő bölcselkedés alapján megismerhetik a konkrét, 
a történeti valóságot. Sokan hiszik, hogy ha mai életmódjuk helyett 


4) Dr. Martin Dibelius : Geschichtliche und übergeschichtliche Religion 
im Christentum. Göttingen, 1925. 

egészen úgy élnek, mint éltek az őskeresztények, ez által közelebb 
jutnak az igazi kereszténységhez. Mindez tévedés. Aki csak az 
egyes fákat nézi, nem látja az erdőt s viszont aki az egész erdőt 
nézi, megbotolhat egy száraz ágban. 

Nem az igazán keresztény, aki az őskeresztények szokását s 
életmódját szolgailag lemásolva utánozza, hanem az, aki az ős- 
keresztények történeti életén keresztül megnyilatkozó vallásos örök 


értékeket a mai idők igényei s korlátai között is minél teljesebb 


mértékben érvényesíteni tudja. 

Gyakorlati vonatkozásban nem az tehát a kérdés: hogyan 
éltek az őskeresztények, hogy aztán mi is épen úgy éljünk; hanem 
ez: ha a kereszténységnek örök értékeit állítjuk mai életünk köze- 
pébe, vajjon jobb, boldogabb, üdvezítőbb lesz-e ez által életünk? 

A világ, amiben élünk, tele van nyómorúsággal. E nyomorú- 
ságot nem a világfelfogásbk; egymással ellentétes volta, hanem az 
érdekek kereszteződése okozza; az emberek nem szemben állanak 


és vitáznak, meg küzdenek egymással, hanem egymás mellett elr — 


haladva igyekeznek egymás elé kerülni. Arról tehát ma nem lehetne 
beszélni, hogy mindnyájan egy nézeten, egy /it-en legyünk, csak 
arról beszélhetnénk, hogy miképen lehessen e mai kiméletlen, le- 
hetetlen, mindent megsemmisítő őrült hajszát, ezt a mai modern 
életet egy olyan nagy szövevényes kultursynthézisbe fonni össze, 


amely. a maga történetiségében (úgy, ahogy azt tényleg éljük) az. 


örökértékű célok és eszmények szerint menjen végbe. Ezt a mai 
összehordozott, összebogozott, egymás iránt semmi rokonszenvet 
nem érező, céltalan, halálos versenyfutást, ezt a mai modern éle- 
tet, hogyan lehetne egy problémába fogni össze, amely problémá- 
nak neve: a Sors. 

Ez a kereszténységnek mai legnagyobb problémája: a sors 
problémája, tehát az, hogy hogyan lehetne az emberiség magán- 
és tömegélete a keresztény életeszmények, a keresztény életcélok, 
a keresztény vágyak és remények megvalósulása. Röviden: miké- 
pen lehetne a kereszténység a modern embernek és a modern em- 
beriségnek sorsa ? 

Ez nem olyan probléma, amely elméleti úton megoldható. 
Csak életmód. és életforma által lehet nyitjára találni. Benső, lelki 
megélése és élése szükséges e problémának, mely a sorsnak igen-t 
tud mondani, ha az kivánatos ; és mer és tud azzal szembeszállni, 
ha az nem kivánatos. Az kell ide, hogy ne a sors vigye az embert, 
hanem az ember, illetőleg az emberiség határozza meg saját sorsát. " 

A kereszténység sorsproblémája. 


A sorsot is, a választás szabadságát is Isten adja. Ami a 
. kereszténységben a sors, szintén Istentől való. Ennek a sorsszerű 
. kereszténységnek megélése elszakítja az embert ez időbeli világtól 
s az örökkévalósággal köti össze. Az így létrejövő új viszony egy 
. súlyos kötelességet jelent a keresztény emberre: az ötrökkévaló 
. célok és értékek szerinti életet a földön. Krisztus keresztje két 
. dolognak: a világtól való elszakadásnak és e világban való új 
. életnek szimboluma. A keresztény ember nem lehet. aszkéta, nem 
. vonulhat félre a világtól: benne kell, hogy éljen abban és mégis 
más kell, hogy legyen, mint az. Ez a szükséges világszerűség, de 
nem a régi, hanem az új világ szerinti földi élet az, ami hivatva 
. van a mai emberiség sorsproblémáját megoldani. Az olyan hit, 
mint a buddhizmus, melynek nincsenekía valóságba lenyuló gyö- 
kerei, az emberi lét mai sorsproblémáját nem is tudhatja megol- 
dani. Minden olyan életmód, amely az életet nem veszi valóságnak 
s azt hiszi, hogy mindennapi életünk, mint a ruhadarab, levethető, 
meg - újra felvehető, s ennélfogva azt akarja, hogy a való élet meg- 
tagadásával egyszerre ábrándokat éljünk valóságként, — hiú ábrán- 
dozás. A keresztényrég hivatása e földön nem ábrándoztatni, ha- 
nem a mai tényleges, reális életet az örökkévalóság eszméivel és 
eszményeivel  meggazdagítva egy új, jobb, boldogítóbb életté ala- 
 kítani át. Az örökkévalóság számunkra csak történeti viszonyok 
között valósítható meg. A való viszonyokat reálisásuk megfosztása 
nélkül keresztény sorssá alakítani át — — ez a kereszténységnek 
sorsproblémája. 
Dr. Borbély István. 

Régi. cura pastorális-elmélet vagy új, 
gyakorlati lelkészképzés ? 


Amidőn, egy ideálisan használható s hiveink vallás-erkölcsi 
életében feltétlenül célravezető cura pastorális szabályzat-tervezet- 
hez ha csak egy téglarakásnyival is hozzájárulni óhajtok, engedje 
meg olvasóm, hogy írásomat ,észrevételek"-nek nevezhessem. E 
kérés megtevésére több okom van. Egyik, hogyha én a cura pas- 
torális ideális gyakorlásának módozatait, eszközeit teljes részletes- 
séggel ismertetném, a lelkészek előtt ismert s neves elődök által 
sokszor és teljes részletességgel kimerített tárgykört ismertetnék, 
amely tény véleményem szerint csökkentené írásom elméleti értékét. 


Másik okom az, hogy meggyőződésem. szerint a cura pasto- 


rálisnak célravezető gyakorlása a sziv és lélek nemes gondolatai- 
nak és fenkölt érzéseinek munkája, amit skatulyázni, paragrafu- 
sokba szedni nem lehet, minthogy eredménye az azt gyakorló 
egyén képességeitől, lelkiismeretességétől s a helyzet, az adottsá- 
gok helyes felismerésétől függ. 

Harmadik okom pedig az, hogy amidőn egy cura pastorális 
szabályzat-tervezet megalkotásával orvosságot keresnék egy már 
meglevő sulyos hitéleti betegségünk — a közönyösség, hitetlenség, 


egyháziatlanság s más közismert mulasztások — gyógyítására, 


meggyőződésem ellen cselekszem, amidőn a gyógymódot a már 
közismert elméletek ismétlésében keresném akkor, amidőn a beteg- 
ség okát egészen másban látom. 


Mert nem az elméletek, a gyönyörűen megírt cura pastorális 


tervezetek hiányában van a hiba, hanem az azt gyakorolni hivatott 
vezetőkben, akik az akadémia padjaiban, e téren bőséges mérték- 
ben hallott s elsajátított elméleti tudásuk aprópénzét a gyakorlatnak 
csodálatos gyönyörüségeket és lelki szépségeket magában rejtő 
csengő, drága aranyává átváltani nem óhajtják. 

Tudom, hogy e kérdés csak sokoldalú szempontok mérlege- 
lése árán oldható meg. E szempontokat óhajtotta szem előtt tar- 

— Régi cura pastorális elmélet vagy új, gyakorlati lelkészképzés ? 


. tani egyházi Főhatóságunk is, amidőn az összes lelkészektől, ez- 
előtt két évvel bekért cura pastorális gyakorlatokból összeállítandó 
tervezetkisérlettel óhajtja injekciózni nem egészen szilárd alapokon 
nyugvó hitéletünket. 

Lelki szemeimmel magam előtt látom egyházi Főhatóságunk 
vonatkozó köríratára beérkezett jelentések tömegét. Látom, hogy 
kisebb-nagyobb részletességgel mindannyian ismertettük az álta- 
lunk gyakorolt. pastorális módokat és eszközöket: , Végezzük a lel- 
készi hivatás előírta legfontosabb teendőnket, keresztelünk, eske- 
tünk, temetünk, imádkozunk, prédikálunk, híveket, betegeket, fegyen- 
ceket, özvegyeket és árvákat látogatunk. Egyleteket, dalárdákat, 
köröket alakítunk, felolvasásokat tartunk, ünnepségeket rendezünk, 
lakodalmakon, keresztelőkön részt veszünk, torozástól elmaradunk 
s másokat is eltiltunk. Urvacsorát osztunk, vallásos füzeteket, pro- 
paganda íratokat szétosztunk, jótékonykodunk, könnyeket letörlünk, 
hiveink ügyes-bajos dolgaiban eljárunk, jó tanácsokat osztogatunk, 
parolázunk, kezelünk, kölcsönadunk, összeveszett házastársakat ki- 
békítünkf! ... és sok mindent teszünk ! !-. . . De vajjon tesszük-e ?!! 
és ha igen, vajjon azzal az igazi keresztényi szeretettel, evange- 
liumi türelemmel, elhívatottsággal, amely egyedül építheti a mi 
hitünk, egyházunk és mindennemü kulturkincsünknek ma annyira 
veszélyeztetett drága épületét?! És még mennyi mindent teszünk, 
amit nem kellene és mennyi mindentől tartjuk magunkat távol, 
ami pedig csodálatos szép hivatásunk méltóságát, értékét s népünk 
boldogságát emelné! . 

A-tárgy, mellyel. értekezésem rövid keretein belül foglalkozni 
óhajtok, nagyon érdekes, korszerű és óriási fontosságú. Fontossá- 
. gát mi sem bizonyítja jobban, mint az a cél, amelyet a cura pas- 
. torális fogalma magában rejt és amelyet kivitelben maga elé tűzött, 

. mint a hithűségnek, egyháziasságnak s minden szépnek, jónak, 
nemesnek úttörője. 

E kérdés belekapcsolódik abba a lelki forrongásba, mely a 
nemzeteket, mint nemzetiségi egyedéket és vallásos csoportokat ma 
különösen izgalomban tartja. Nemzeti, kisebbségi és társadalmi 
eszméktől ízzó társadalmi és nemzeti életünk célja, hogy egy dícső- 
I ségesebb, szeretetben teljesebb, emberibb világot építhessen a régi 
romjain. Munkásságunkkal, egész hitünkkel és erőnkkel imozgal- 
makba kell belekapcsolódnunk nekünk is, kiket e fontos munkára 
lélekből fakadó elhivatottságnak kell vezérelnie, hogy lelkileg, szel- 
lemileg, erkölcsileg és anyagilag jól alapozott munkásokat - nevel- 

Régi cura pastorális elmélet vagy új, gyakorlati lelkészképzés ? 


hessünk egyházunk egyetemének és nemzetünknek, amelyeknek hű 
gondozására küldettünk ki, mint a jó pásztor a nyáj őrzésére. 

A cura pastorális elméletével foglalkoznunk erkölcsi köteles- 
ség s annak a gyakorlatba való át nem vitele bűn. Vajjon sokan 
és hányan vagyunk bűnözők ? ! Egyházunk cura pastorális  mun- 
kájának azon fontos vallás-erkölcsi alapelvekből kell kiindulnia, 
mely nemcsak tan, hanem élet is. Jézus tanításaiból és élete pél- 
dáiból merített szeretet, egyszerűség, erkölcsösség és vallásosság. 
A cura pastorálísnak az emberi természet két fő szükségére kell 


irányulnia, a festi és lelki szükségletére s ennek megfelelően nekünk 


lelkészeknek különösen e két téren kell az evangéliumi erőkkel 
népünk nemzeti és kultur-kincsei gyarapításának segítségére siet- 
nünk. Ámde a segítő kéznek, mindeniknél egy és ugyanazon for- 
rásból kell erednie: a keresztényi szeretet, rokonszenv és könyö- 
rület örök ízű forrásából. : 

Ilyen szereteten alapuló cura pastorális célja nem lehet más, 
mint az önkéntes hitápolás, erkölcsnemesítés, önfeláldozás és áldo- 
zatkészség gyakorlása, az egyházi, illetve hitéletünk belső beteg- 
. ségeinek gyógyítása, a meglevő egészséges élet továbbfejlesztése, 
az egyházhűség ápolása, a templomlátogatás gyakorlása, az ünne- 
. pek méltó megszentelése, az ifjúság nevelése, helyes irányban tör- 
ténő képzése. A cura pastorálisnak helyes irányba kell terelnie a 
társas életet, a művelődést, gondoznia a gyülekezet elhagyottjait, 
szegényeit, árváit, ügyefogyottjait is, egy szóval minél szélesebb 
körre kell kiterjesztenie társas ténykedéseit. Mindezen munkásság- 
nák azonban nem az egyházon s hitünkön kivül idegen talajból, 
hanem magának egyházunknak, hitünknek testéből és lelkéből kell 


táplálkoznia. A mi húsunkból való hús, a mi vérünkből való vér. 


nevelése, a cura pastorális célja, mely cél nem állhat az evangé- 
liumi tanításokkal és erkölcsökkel ellentétben, hanem egyedül és 
kizárólag a jézusi hitből fakadt unitárius hitnek és szeretetnek 
áldásos gyümölcseit kell termelnie és ápolnia. Buzgó hitnek buzo- 
gása a hitért, szeretetnek munkája az egyházban a szeretetért. Ezen 
célnak szolgálatára életet szentelni, felemelő gondolat, minthogy e 
célra való törekvés az életnek vizét fakasztja. E célért Jézus érde- 

mesnek tartotta meghalni, mi ezért tartsuk szükségesnek élni!.... 


Ime vázlatosan a cél, mely felé a cura pastorális-nak törekednie 


kell! A célnak hangsúlyozása talán szükségtelennek látszik akkor, 


amikor ennek megfelelő, céltudatos és legtöbb eredményt igérő 7 


eszközeit, módozatait kell keresnünk, de nem szabad felednünk, 

Hogy cura astórálió céljának jelzése részben az eszközöket - 
mutatja. " 

A cél rövid ismertetése után rátérhetünk azokra a legfonto- 
sabb módozatokra, eszközökre, amelyekkel a cura pastorális ered- 
ménye fokozható. 

Itt elsősorban a szószéket, a lelkésznek bprédikátori szerepkörét 
legyen szabad hangsúlyoznom. Ez az eszköz az, amely legtágabb 
teret nyújt a célok elérhetésének irányításában. A prédikáció s álta- 
lában a gyakorolt szónoklatok, beszédek, minthogy tárgyukat a 
vallás-erkölcsi élet óriási mezejéről veszik, kitérhetnek mindazon 
tényezőkre, mik az érzelem és akarat meggyőzésében fontos ténye- 
zőkkéot szerepelhetnek. 

Az ima áhitatból származik, amely nem egyéb, mint a vallás 
sos léleknek Isten után való és megszentelődésre váró föltétlen 
vágyakozása. Isten mindig kapcsolatban van velünk, csakhogy nem 
érezzük mindig ezt a kapcsolatot. A valódi áhitatos ima akkor 
fakad lelkünkből, ha a vallásos érzés oly erővel tölti el és ragadja 
meg bensőnket, hogy ez az érzés minden más lelki folyamat felett 


. — urrá lesz bennünk. Ilyen értelemben az ima a vallásos közönség- 


ből is hasonló érzést vált ki, amely előkészíti a s hajgalósásot Isten 
igéjének befogadására. 

A cura pastorális eszközei között a hitébresztés és hitszilár- 
dítás terén fontos helyen kell említenem a bibliaterjesztést, a biblia- 
magyarázó órák rendszeres bevezetését, amely egyházunk hitéletéből 
— fájdalom — csaknem teljesen ki van zárva. Pedig a biblia ala- 
pos ismerete és megértése nélkül nincsen valódi öntudatos hitélet. 
A biblia igazi közkincsünk, a hitetlenséggel, babonával, vakhittel 
és: vallástalansággal szemben igen értékes védő és támadó fegy- 
verünk. Luther szavait idézve : , Vigyázzatok, hogy a ti gyermekei- 
tek a szentírás helyes és alapos ismeretébe korán bevezettessenek, 
:mert ennek ismerete nélkül ravasz ördögöket ugyan nevelhettek, de 
becsületes és jellemes embereket soha!" 

A vállásos iratok és. ismeretterjesztő fűzetek minél SZEréeBŰ 
körben történő (erjesztése a cura pastorálisnak szintén egy. igen 
célravezető eszköze. Egyházunk hitéletének többirányú emelkedését 
jelentené, ha mi is a legnagyobb buzgósággal terjesztenők a telje- 
sen unitárius szellemű vallásos iratokat, újságokat, fűzeteket, mert 
minél több és jobb vallásos iratot adunk hiveink. kezébe, . annál 
erősebbé tesszük hitüket, öntudatukat, szilárdabbá - erkölcsüket, . 


virágzóbbá egyházunkat. 

A cura pastorálisnak egyik leghatalmasabb eszköze az ifjú- 
sági egyletek alapítása, szervezése. Ne kicsinyeljük le a hivek gon- 
dozásának ezen módját. Különösen városon van óriási jelentősége az 
egyletek alakításának, hol az ifjak ezerféle csábításnak vannak kitéve. 

Ilyen hathatós eszköz még a vasárnapi iskolák rendszeres 
működése, mit nálunk még — sajnos — nem elég céltudatosan, 
kevés odaadással s még kevesebb ambicióval gyakorolunk. Az egy- 
letek keretein belül fontos a dalárdák, énekkarok, műkedvelői gár- 
dák alakítása, szervezése. Téli és tavaszi időszakokban közös varró-, 
fonó-, illetve kötő-délutánok, esték életbeléptetése. Itt különösen a 
papnékra vár fon"os hivatás. A betegek, árvák, elhagyottak látoga- 
tása, felsegélyezése, nép- és ifjúsági könyvtárak felállítása és más 
ezekhez hasonlók, amelyek hely, körülmények s az azt gyakorló 
egyén képességei, lelkiismeretessége szérint változtatva s módosítva 
bár, de megvalósítandók. 

Az eddig felsorolt eszközök csaknem kizárólag a gyülekezet, 

a család és egyesek erkölcsi, szellemi és lelki javainak gyarapítá- 
sát célozták s most ki kell térnem azon eszközökre, amelyeket az 
anyagi javak gyarapítása érdekében kell szem előtt tartania a lel- 
késznek. Minthogy a cura pastorális gyakorlásának cselekvési tere 
nálunk inkább a falú, csaknem természetes, hogy eszközeit első- 
sorban a mezőgazdaság tág mezejéről kell vennie. A cura pasto- 
rális nagy munkájának ez a legkényesebb része s a cura pastorális 
munkát végzőnek rendkívül tapintatosnak kell lennie az eszközök 
megválasztásában és felhasználásában. 

Ilyen, az anyagiak terén felhasználható eszköz a gazdakörök 
létesítése. A gondolatok kölcsönös kicserélésével nemcsak a mező- 
gazdaság körébe vágó kérdések iránti érdeklődést ébreszti fel a 
kör, hanem elvonja hiveinket a korcsmázástól is, ébreszti az írás- 
olvasási kedvet, tervszerű, előnyös összeköttetések kiépítésével, 
olcsó beszerzési források megteremtésével lehetővé tesszük, hogy 
hiveink kedvezményes áron juthatnak olcsó nemesített vetőmagvak- 
hoz, fajállatokhuz s gazdasági gépekhez, eszközökhöz stb. Ép ezért 
a cura pastorálisnak síkra kell szállnia ezen eszközök felhasznál- . 
hatása érdekében. 

A háziipari tanfolyamok rendszeres és szakszerű beszervezése, 
tartása népünk anyagi boldogulását hathatósan segítené elő. Hiveink 
szegénységének, anyagi nyomorúságainak ép az az egyik főoka, 
hogy nincs téli foglalkozása, télen is abból kénytelenek élni, mit 
nyáron, a mezőgazdasági idő alatt kerestek maguknak. 

Régi cura pastorális elmélet vagy új, gyakorlati lelkészképzés ? 


A fogyasztási szövetkezet hasznos és szükséges volta ma már 
. bebizonyított tény. Népünk s társadalmunk átalakításában elisme- 
résre méltó helyet foglalt el. S tekintve, hogy az ily fogyasztási 
szövetkezetek vezetője, más képzett igyén hiányában falun legtöbb- 
ször a lelkész, hivatásához illő és méltó, hogy e szövetkezeteket 
népe anyagi erejének növelésére, szükségletei kielégítésére hasz- 
nálja fel. 

Állattenyésztés, gyümölcstermelés,  méhészet,  tejszövetkezet, 
közhasznú takarékpénztár létesítese mind megannyi célravezető esz- 
közei az emberszereteten alapuló cura pastorálisnak. Az ilyen egye- 
sületek, a mezőgazdaság körébe vágó egyletek tömörítik, öntudatra 
ébresztik népünket s ideje, hogy kisebbségi sorsunkban öntudatos 
magyarokká is legyünk már egyszer. 

Fontos a cura pastorális gyakorlásánál a hiveknek minél gya- 
koribb személyes látogatása, amit a lelkészeknek semmiféle más 
ténykedése se pótolhat. A hiveinkkel való közvetlen érintkezés — 
eltekintve attól a jóleső érzéstől, amit általában egyik embernek a 
másik helyzetéről, családi állapotáról, egészségéről stb.-ről való 
érdeklődés szokott kiváltani, — eloszlatja a lelkésszel szemben még 
azt a már megszokott bizalmatlansági hajlandóságot is, amellyel 
igen gyakran a lelkész személyét nézik. A lelkésznek ép a látoga- 
tások, a személyes érintkezés rendjén felmerülő ügyek-bajok inté- 
zésének vállalásával kell megerősítenie hiveit abban a meggyőző- 
.désükben, hogy a lelkészre a templomon s annak szolgálatán kivül 

is — egyházunk, hitünk, kulturánk és: mindennemű nemzeti érté- 
. keink gyarapítása és védelme szempontjából is feltétlenül szük- 
sége van. 

A cura pastorálisnak mindeddig tárgyalt eszközeit betetőzve 
meg kell említenem a leghatalmasabbat, a célra leginkább vezetőt, 
a megértésen alapuló szeretetet. 

Ragadja meg hát a cura pastorálist gyakorló lelkesz ezt a 
csodálatos misztériumot! Hordozza körül gyógyító enyhítő körút- 
jában, vigye vele hivei lelki, erkölcsi, szellemi és anyagi értékei 
gondozásának nagy munkájába, hogy ott megszentelődve, világító 
szellemet, élő vallásos hitet, tiszta erkölcsöket és igaz unitárius 
öntudatot teremtsen ! 

Befejezésül még egyszer összegeznünk kell, hogy a cura pas- 
torálisnak, amelynek céljai oly magasztosak, eszközei oly nemesen 
emberiesek, állandó jótékony be olyást kell gyakorolnia a gyüleke- 
zet, társadalom, nemzet, valamint a család és egyesek életére. 


ERŐT 


Régi cura pastorális elmélet vagy új, gyakorlati lelkészképzés ? 


Ennek a vajúdó századnak forradalmi kitörései, államokat romba- 
döntő tulzásai között, a cura pastorálisnak, mint erkölcsi, gyógyító 
tényezőnek, a maga üdvös befolyását mindig érvényesítenie kell! 

Ott kell lennie mindenütt ! 

Ahol a nyomor segélyért kiált, meg kell hallgatnia. Ahol a 
bűn mentőkéz után nyul, azonnal segitségére kell. sietnie! A szo- 
cializmus, kommunizmus, bolsevizmus, anarchizmus és más rom- 
boló izmusok szélsőségei közt bátran meg kell jelennie és a lázongó 
kedélyekre mindig megnyugtatólag kell hatnia! 

Ehhez a lélekből fakadó munkához új szellem, több lelkiis- 
meretesség, nagyobb elhivatottság, egész emberek . .. lélek-emberek 
kellenek ! 

A cura pastorális munka maximumát vagy minimumát tehát 
mérő szalaggal kimérni, paragrafusokba, statisztikai adatok renge- 
tegébe beleszorítani nem lehet és nem szabad, mert e téren a 
munka sikere mindíg az azt gyakorló lelkész egyéni kiválóságaitól, 
rátermettségétől, tapintatosságától függ s egyik egyén eljárása kü- 
lönböző viszonyok mellett nem lehet egy teljesen más helyzetben, 
környezetben élő lelkész munkakörének kaptafája. 

Hivatásuk nagy jelentőségét, magasztosságát, mélyen átérző, 
nagy idők változásának megfelelő új embereket, szív-embereket kell 


nevelnünk, akiknek életökkel kell mintázniok azt, ami az unitáriz- . 


mus lényege . . . az egész ember . . . a lélekember . . , eszményét. 


Olyan lelkészeket kell nevelnünk, akik a lelkészi szolgálatban a 


másokért való küzdésnek és fáradozásnak sirig tartó elkötelezését 
látják, akiknek mindig a hiveikért való önfeláldozás és önzetlen 
szolgálat útját kell járniok, akik számára a lelkészi hivatás nem 


mellékfoglalkozás, nem kényszermunka s nem a tétlenség kielégü- . 


lésének lehetősége, hanem Isten által dús és áldott lélek- kite 
előkészítésére való prófétai elhivatottság ! . 


Ha új lelkésznemzedékünk nagy és változott időknek meg- I 
felelő nagy készültséggel, az elhivatottság prófétai erejével, a köte- 


lességtudás, a hivatás odaadó gyakorlásának sziklaszilárd jellemé- 
vel s azzal az élő hittel kel szárnyra az életben, amely még a. 


sziklából is vizet fakaszt: akkor meg van oldva, akkor már nem " 


probléma többé a cura pastorális elmélete és gyakorlata ! 


Weress. Béla. 

Brassai contra , Brassai". 


Dr. Gál Kelemen: Brassai küzdelmei a magyartalanságok ellen. 
Különnyomatban is az Erd. Irod. Szemléből. 1927. 283—317. lapok. 


A Brassai-irodalom szegénynek nem mondható mezején ezt 
a legujabb kapavágást, az a lelkettépető nemes keserűség sugalta, 
,hogy Brassai helye a magyar tudományosság történetében még 
nincs kijelőlve és megállapítva. Célja az, hogy a magyartalanságok 
ellen való küzdelem azon mozzanatait, melyekben Brassai résztvett, 
ismertesse s némi adalékot szolgáltasson Brassai igazi helyének 
kijelőléséhez a magyar tudományosság történetében". Hálás gon- 
dolat s a szerző lelkiismeretes utánjárása nem veszett kárba. Beve- 
zetésül történeti háttért rajzol a nyelvujításnak s későbbre  igérve 
annak a megvizsgálását, hogy mi viszonya van e mozgalomhoz 
Brassainak, előre fölveti azt a kérdést, neologus volt-e Brassai vagy 
orthologus? Úgy hiszi, nem lehet megfelelni rá, talán maga Brassai 
. sem tudná megmondani. Döntés helyett azért inkább Brassai elvi 
meggyőződéseit sorakoztatja föl, tanítását ismerteti s bár ezek alapján 
úgy hiszi: ,imintha a neologiához közelebb állónak" kell ítélnie, 
végeredményben oda jut, hogy , Brassai sokkal eredetibb szellem, 
semhogy egyik vagy másik irány fenntartás nélkül hű követője 
lehetett volna". - j 

Eredetisége főleg abban nyilvánul. meg, hogy a. nagyobb 
veszedelmet nem a szók faragásában, hanem a mondatfűzés idegen- 
szerűségeiben látja. Ez inkább csak keretnek tekinthető, de vég- 
eredményében helytálló előlegezés után tér Gál Kelemen tulajdon- 
képpeni tárgyára, Brassai ellenőri szerepének ismertetésére. Ez a 
küzdelem 1837-ben kezdődik s halálakor ér véget. Amihez hozzá 
juthatott Gál Kelemen, azt megértéssel, világosan és iskolázott 
filologiai rátermettséggel ismerteti s evvel kitüzött feladatának, az 
adatszolgáltatásnak, lelkiismeretesen eleget tesz. Hogy Brassai leg- 
. utolsó hadakozása, a Nyelvőrben megjelent Oreg Abéce, kikerülte 
vsd figyelmét, az nem nagy jelentőségű, szivesebben vettük volna, ha 

a Vasárnapi Ujság átböngészéséről is beszámolhatna. A szak- 
közönség ugyan inkább a viták anyagára és kritikai földolgozására 
volna kiváncsi, mint az általános elvekre, de ez, jól tudjuk, messze 
fölülmulná a szűkre szabott kereteket. Igy is érdekes és lekötően 


vonzó képet ad a harcos Brassairól, míg nem a Szarvas Gáborral 


való összetüzés kapcsán újra eléje mered az a kérdés, hogy 
neologus-e Brassai vagy orthologus, vagy ami nála összefüggőnek, 
szinte egyértelmünek látszik azzal a másik kínos kérdéssel, hogy 
Brassainak volt-e igaza az összetüzésben vagy , Nyelvőréknekf. 
Megértjük, hogy erre felelnie kellett, de őszintén sajnáljuk, hogy 
felelt, mert elfogultan s főleg tájékozatlanul felelt. A viták elültek, 
az élet döntött — úgy mondja — ,nem a Szarvas Gábor, hanem 
a Brassai értelmében." Az irand és ír vala igealakokat, - , melyek 
ellen Brassai mint idegen nyelvek kaptafájáról a magyarra húzott 
szörnyszülöttek ellen annyit hadakozott, elseperte az idő." Halom- 
számra menő tévedés. Először is azok a már elavult jámbor ige- 
alakok nem idegen nyelvek kaptafájáról húzott szörnyszülöt:iek, nem 
is igen zavartak soha sok vizet, nem miattuk ment késhegyre a 


, palaeologussal " az orthologus Brassai, hiszen maga a hovatarto- 


zás kérdése is jóformán már anachronismus volt. Sőt ma már azt 
is tudjuk, hogy nem szabad minden nyomorúságot a nyelvújítás 
számlájára írni. Gál Kelemen már a kiindulásnál útvesztőbe jutott, 
mikor Brassai nyelvmívelő szerepét és tevékenységét a nyelvújítás- 
sal szemben elfoglalt álláspontja alapján óhajtja vizsgálandónak. 
Brassai olyan messziről: hazulról jön, hogy neki még a nyelv- 
újítás sem elég nagy legényke. Már a harmincas években mélyebbre 
lát, ő már akkor érzi, hogy az az egész nyelvújítás nem maga a 
baj, hanem csak a bajnak kóros tünete. Csak láz és nem tüdő- 
gyuladás. Az ember beteg, nem a nyelv. Az embert kell gyógyi- 
tani. Azért a gyógyítást sem külső pepecseléssel kezdi. Elvi kérdé- 
sek mélyére hatol, amikor mindenki mindennek csak a héját kocog- 


tatja. Ebben áll Brassai korszakos jelentősége. . Ezért hangzik 


átkozottul visszásan, hogy Brassai ,talán mégis neologus volt." 
Mintha bizony folyhatna a víz visszafelé is, föl a hegyre. Azaz, 
hogy folyhat bizony, de csak kínjában, ha megreked. Gál Kelemen 
nem veszi észre, hogy Brassai kacérkodása a neologiával csak 
valami ilyesfajta kínos megrekedés folyománya lehet. A Brassai 


vizeit is megduzzasztotta egyszer a tavaszi áradás, a jégtorlaszt . 


benne Szarvas Gábornak hívták. A pápánál pápább, Brassainál 
Brassaibb ifjú tanítvány magára szedte az öreg mester fegyvereit 

Brassai contra , Brassai". 


. S ,a tudomány, elmésség és logika fegyveres" Góliátját" bizony- 
. bizony csúfosan a porondra terítette s a szervezett , Nyelvőr- 
— consortium" nehéz ütegei pedig lehetetlenné tettek minden huszá- 
. ros lendületet. Nem maradt más választás: vagy behódolni, vagy 
. fölcsapni szegénylegénynek. Brassai büszkesége az utóbbit válasz- 
totta. Azóta is ezzel lett kivert bika Brassai a nyelvigazítás ber- 
keiben. Ez a történeti igazság s ezt kár szépítgetni, vagy meg nem 
látni, pláne nekünk, erdélyieknek. Brassai leverve is Brassai, az őt 
leverőknek is mestere, minden jövendő magyar-nyelvész csodált 
tanítómestere. Hiszen magának a Nyelvőrnek is Brassai törte meg 
. a jeget. Brassai s egy másik nagy fia Erdélynek, Kriza János, írták 
. meg a Nyelvőr útilevelét, a Vadrózsák berke lett a minta s a 
Brassai csodálatosan szűz nyelvérzéke és elméleti megalapozásai 
az irányadók. A , százzal haladó" Brassainak is voltak csodaboga- 
rai, az elü és nyelű, ilyen a száz is a század helyett. Ha valamit 
." elsepert, hát inkább ezeket seperte el igazán az idő. Milyen kegyet- 
len ironiája a sorsnak: Brassai sirján az a , százzal haladó" valaha, 
mikor fölvésték, szellemességnek volt szánva, ma már bátran gúny- 
. számba mehet, mintha örök tanuságul hirdetné, hogy ,a rossz, mit 
ember tesz, túléli őt, a jó gyakorta sirba száll vele." Hogy miből 
fakadtak Brassai erényei és hibái, arra helyesen mutatott rá Gál 
Kelemen. A kép, a Brassairól rajzolt kép egészen jó, csak a be- 
állításban van, mondom, a fentebb kifogásolt hiba. E megszorítás- 
sal végeredményben aztán abban is igazat adhatunk neki, hogy 
,a magyar nyelvészet fejlődése Brassait a magyartalanságók ellen 
való küzdelmében a lényeges elvi kérdésekben igazolta." 
. Jó, ennyiben tehát rendben volnánk. De várjunk csak, fordít- 
suk meg a dolgot. Hát Brassai, hát ő vajjon igazolna-e minket ? 
. Mert kettőn áll a vásár. Nem igen hiszem. Ha ezeket a mi mai. 
gondatlan, pongyola irásainkat olvasná az öreg úr, elkeseredésében 
bizony-bizony szétütne köztünk s akit legelől kapna, talán éppen 
. életíróját fogná vallatóra: De hiában is hadakoztam értetek, fiam, 
hetven hosszú éven át, ha már te is így irsz: ,mert sok nyelv- 
ismerete mély betekintés lehetőségét nyújtotta neki a nyelv szelle- 
mébe" (314. 1.) Azt akarod persze mondani ugy-e, hogy sokat tudok 
és mélyre látok, de mért kell ezért németül beszélni, fiam, vagy 
ezt is a nyelvújítás rovására kivánod irni? Pár sorral alább meg 
ezt irod rólam: ,Ó a nyelvet mint kész, befezett lényt tekintette, 
fejlődése (már mint az enyém ?) az analogia . . . hatalmát és a kopás 
jelenségét mutatja". Kopunk, fiam, ugy-e, kopunk, én is, a Szó is, 

a tanítás is s csak a ti kacsintásaitok elkophatatlanok, nem képez- 
vén a ti feladataitoknak , mélyebb betekintést kivánó teendőit" (316. I.) 


A Trendelenburg nyelvén követted el úgy látom ezt is: , Mindezek 8 


azt látszanak igazolni, hogy az orthologia és neologia kérdésében 
egy józan elvektől vezetett, megfontolt megalkuvás középútja a leg- 
helyesebb" (291 I.). Aztán ha elolvastad, hogy oktattam ki Szar- 
vas Gábort (Nyv. I. 115. és 402.), s ha vele együtt te is nekem 
adtál igazat, hogy írhatsz le. efféléket : , A Debreceni grammatika 
és ennek í:ói köre". (286. 1.). ,S ha ezen a réven kerültek is bele 
a nyelvbe annak szellemével... nem egészen megférő szabálytalan- 
ságok" (286.I.)? S ami mindennél sulyosabban esik latba, hogy 
van lelked azt a hitet kelteni az olvasóban, hogy az én számból sze- 
ded ki ezeket a százszor megrótt bolondgombákat: ,a nagyobb 
baj, amely a nyelv magyaros sajátságait, annak lelkét fertőzi meg, 


. a mondatfűzés elnemzetietlenítésében van" (291. I.). ,(Brassai) a 


Nyelvőr-consortiumnak is azt veti szemére, hogy nyelvérzékük nincs, 


. vagy legalább is annak elgyöngülésében sinylenek" (289 I.) ? Hogy 


ítélkezel a Brassai nyelve felett, ha ennyire nem ismered a Bras- 
sai nyelvét? ! 

Folytathatnám az idézést, de félek, ez is sok. A közöl -kri- 
tika lezüllésének olyan szomorú korszakát éljük, hogy szinte bocsá- 
natot kell kérnem Gál Kelementől a bátor szóért. Ma könnyen be- 
csületben gázoló gáncsoskodásnak:. veszik a jámbor stilusigazítga- 
tást, pedig hát van, akinek ez volna a mestersége. Gál Kelemen 
tudja, hogy relata refero. Elhallgatnék én rögtön vele szemben is, 
ha nem a Brassai nyelvéről volna szó s ha meg nem volnék győ- 
ződve, hogy Gál Kelemen elbírja neheztelés nélkül. Elbírja; mert 
megérdemli. S megérdemli, mert stilusa van, saját stilusa : gondos, 
.elegáns, választékos, egyéni. (Ritka portéka mai napság!) A nyelv- 
romlás és magyartalanság meg közös hibánk, mindnyájunké. Ha 
Brassai véletlenül a bírálót kapja elé, a bíráló tudja, hogy ő se 
viszi el szárazon. Tanulság? A körmünkkel kell fölásni a hantot, 
hogy Brassai újra föltámadhasson. 


Pálffi. Márton. 

. Az Unitárius Irodalmi Társaság közgyűlése. 


. A főtanácsi ülésekkel kapcsolatban, november 17-én tartotta 
még közgyülését az Unitárius Irodalmi Társaság is. 

Az ülést a megjelenésükben akadályozott igazgató és alelnökök 
helyett dr. Kiss Elek nyitotta meg. Kegyeletes szavakban emlékezett 
még néhai elnökünkről, Ferencz József püspök urról, aki ha el is 
távozott körünkből, de szelleme továbbra is velünk maradt és vezetni 
. fogja a Társaságot a fejlődés utján. Utána dr. Borbéiy István 
főtitkár tette meg évi jelentését. A múlt év szerény és tulságosan 
. csendes életével szemben szükségesnek tartja, hogy a jövőben 
aktivabb, fokozottabb munkát fejtsen ki a Társaság. A Társaság 
munkásságát a mult évben javarészt a Keresztény Magvető kiadása 
töltötte ki csupán. Sajnos, az azelőtti év lelkesen "elhatározott s 
. részben már meg is kezdett irodalmi akcióját a közbejött események 
miatt nem lehetett megvalósítani, de reméli, hogy ez az év beváltja 
majd a tett igéreteket. Kéri, hogy a- Keresztény Magvető előfizetési 
diját, részben a mult év óta változott nyomdai viszonyok, részben 
a lapnak a jövőben történő fejlesztése miatt emeljék fel 300 leire. 
"Ezután a Társaság tagjainak a Társaság keretén kivül kifejtett iro- 
dalmi munkásságát ismerteti, ami szemben a Társaság müködésével 
sokkal kedvezőbb s nemcsak kielégítő és örvendetes, de határozott 
bizonyság amellett, hogy unitárius irodalmi életről nyugodt lelki- 
ismerettel lehet beszélni. A Társaság élénk figyelemmel hallgatta 
Borbély főtitkár jelentését s azt tudomásul véve, a Keresztény Mag- 
vető fejlesztését célzó előfizetési emelést is megszavazta. A köz- 
gyülés legnagyobb érdeklődést keltett pontja dr. Ferenczy Géza 
főgondnok-igazgató váratlan meglepetésként ható levelének elő- 
terjesztése és tárgyalása volt. Valósággal megdöbbentette a Társaság 
tagjait, mikor Borbély főtitkár nehány bevezető szó után, ami a 
maga számára is szinte mentegetőzés volt, a levélnek ahhoz a 
részéhez érkezett, amely Ferenczy igazgató lemondását jelenti be, 
Még az sem enyhítette Ferenczy igazgató elhatározásának súlyos 
voltát, hogy eddigi alapítványát . 20.000 leiről 40.000 leire emelte fel 

ugyanekkor. Borbély István természetesen nem javasolta a lemondás — 
elfogadását, sőt kiemelve Ferenczy igazgató elévülhetetlen érdemeit — 
ugy a Társaság alapítása körül, mint annak további életében, kérte 
hogy mondjanak hálatelt bizalmat a kiváló vezetőnek s kérjék fel 
további maradásra, annál is inkább, mivel távozásával pótolhatatlan 
veszteség érné a Társaságot. Többek hozzászólása után a Társaság. 
egyhanguan magáévá tette Borbély István előterjesztését s ragasz- 


kodását fejezve ki Ferenczy főgondnok igazgatói működése iránt, — 


utasította a közgyülés elnökségét, hogy ezt hivatalos átiratban is . 
juttassa kifejezésre az Igazgató úr előtt. Hadházy Sándor beteg 
lévén, a pénztárosi jelentés elmaradt. Az elnöklő dr. Kiss Elek . 
ajánlatára Professor Francis A. Christie D. D. (Retired Professor 
of History, Meadville, Theological School), Rev. Samuel M. 
Crothers D. D. (Preacher and essayist, Cambridge, Mass.), Rev. . 
Professor George R. Dodson Ph. D. (Preacher, Professor of Phi- 
losophy, St. Louis, Missouri), Professor Ephraim Emerton D. D. 


. (Retired Professor of History, Harward Divinity School, Cambridge, 


Mass.), Professor W. W. Fenn D. D. (Theologian ; formerly Dean 
of the Harward Divinity School, Cambridge, Mass.) Rev. F. L. 
Hosmer D. D. (Our most noted living hymn-writer, Berkeley, 
Calif.), Professor Francis G. Peabady D. D. (Formerly Professor 
in, and Dean of the Harward Divinity School, Cambridge, Mass.), 
Rev. Charles W. Wendte D. D. (Honorary President of the National 
Federation and Vice-President of the International Congress of 
Religions Liberals), President Earl M. Wilbur D. D. (Theologian 
and Historian, Berkeley, Calif.) amerikai unitárius hittudósokat és" 
irókat tiszteleti tagokká, dr. Abdrudbányay Ede köri felügyelő-gond- 
nokot pedig választmányi taggá választotta. 

Weress Béla petrozsényi lelkész az unitárius sajtóbizottság 
megteremtése ügyében tett javaslatot, amit a közgyülés élénk tet- 
szés közben tett magáévá s annak haladéktalan megvalósítására 
utasította az elnökséget. 

Ha programmjában nem is adott kielégítőn sokat az ezidei 
közgyűlés, de ha megvalósítja a multbeli határozatokat s meg- 
valósítja azt a sajtó-bizottságot, amelyre vonatkozóan már bizonyos 
előkészületek más oldalról is történtek, Társaságunk olyan nagy 
jelentőségű munkát végez, aminek értékét egyhamar nem is tudjuk 


felbecsülni. "§. Nagy László 
titkár, 


Felelős szerkesztő: Dr. Borbély István. 

